Avviż Legali Importanti

|

52008PC0034

Proposta għal regolament tal-Kunsill li jimponi dazju anti-dumping definittiv u jiġbor b'mod definittiv id-dazju provviżorju impost fuq l-importazzjonijiet ta' ferro-silikon li joriġinaw mir-Repubblika tal-Poplu taċ-Ċina, l-Eġittu, il-Każakstan, dik li kienet ir-Repubblika Jugożlava tal-Maċedonja u r-Russja  /* KUMM/2008/0034 finali */

	[pic] | KUMMISSJONI TAL-KOMUNITAJIET EWROPEJ |Brussel 28.1.2008KUMM(2008) 34 finaliProposta għalREGOLAMENT TAL-KUNSILLli jimponi dazju anti-dumping definittiv u jiġbor b'mod definittiv id-dazju provviżorju impost fuq l-importazzjonijiet ta' ferro-silikon li joriġinaw mir-Repubblika tal-Poplu taċ-Ċina, l-Eġittu, il-Każakstan, dik li kienet ir-Repubblika Jugożlava tal-Maċedonja u r-Russja(preżentata mill-Kummissjoni)MEMORANDUM TA’ SPJEGAZZJONI1. Il-Kuntest tal-proposta |Il-bażijiet u l-għanijiet tal-proposta Din il-proposta tikkonċerna l-applikazzjoni tar-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea, kif l-aħħar emendat bir-Regolament tal-Kunsill (KE) Nru 2117/2005 tal-21 ta’ Diċembru 2005 (‘ir-Regolament bażiku’). |Il-kuntest ġenerali Din il-proposta qed issir fil-kuntest ta’ l-implimentazzjoni tar-Regolament bażiku u hija r-riżultat ta’ investigazzjoni li twettqet skond ir-rekwiżiti sostantivi u proċedurali stipulati fir-Regolament bażiku. |Id-dispożizzjonijiet eżistenti fil-qasam tal-proposta Mhux applikabbli. |Il-konsistenza ma' politiki u għanijiet oħrajn ta' l-Unjoni Mhux applikabbli. |2. Konsultazzjoni ma’ partijiet interessati u stima ta’ l-impatt |Konsultazzjoni ma’ partijiet interessati |Il-partijiet interessati kkonċernati mill-proċediment diġà kellhom il-possibbiltà li jiddefendu l-interessi tagħhom matul l-investigazzjoni, skond id-dispożizzjonijiet tar-Regolament bażiku. |Il-ġbir u l-użu ta’ għarfien espert |Ma kien hemm l-ebda ħtieġa għal għarfien espert estern. |Stima ta' l-Impatt Din il-proposta hija r-riżultat ta’ l-implimentazzjoni tar-Regolament bażiku. Ir-Regolament bażiku ma jipprevedix stima ta’ l-impatt ġenerali iżda fih lista eżawrjenti ta’ kundizzjonijiet li jridu jiġu vvalutati. |3. Elementi ġuridiċi tal-proposta |Taqsira ta’ l-azzjoni proposta Fid-29 ta' Awissu 2007, il-Kummissjoni bdiet proċedura anti-dumping fir-rigward ta’ l-importazzjonijiet tal-ferro-silikon li joriġinaw fir-Repubblika tal-Poplu taċ-Ċina, l-Eġittu, il-Każakstan, dik li kienet ir-Repubblika Jugożlava tal-Maċedonja u r-Russja. L-investigazzjoni sabet li l-prodott ikkonċernat kien qiegħed jiġi dumped, b’dannu għall-industrija tal-Komunità. Din l-investigazzjoni wriet ukoll li ma kien hemm l-ebda aspett ta’ interess tal-Komunità li jorbot kontra l-impożizzjoni ta' miżuri anti-dumping definittivi. Fuq din il-bażi, ġew imposti miżuri provviżorji permezz tar-Regolament tal-Kummissjoni (KE) Nru 994/2007. It-tkomplija ta' l-investigazzjoni kkonfermat is-sejbiet provviżorji essenzjali. Għalhekk, ġie ssuġġerit li l-Kunsill jadotta l-proposta mehmuża għal Regolament biex jimponi miżuri definittivi. |Il-bażi ġuridika Ir-Regolament tal-Kunsill (KE) Nru 384/96 tat-22 ta’ Diċembru 1995 dwar il-ħarsien kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea, kif emendat l-aħħar mir-Regolament tal-Kunsill (KE) Nru 2117/2005 tal-21 ta’ Diċembru 2005. |Il-prinċipju tas-sussidjarjetà Il-proposta taqa’ taħt il-kompetenza esklussiva tal-Komunità. Għalhekk il-prinċipju tas-sussidjarjetà ma japplikax. |Il-prinċipju tal-proporzjonalità Din il-proposta hija konformi mal-prinċipju tal-proporzjonalità għar-raġunijiet li ġejjin: |Il-forma ta' l-azzjoni deskritta fir-Regolament bażiku msemmi hawn fuq ma tħallix skop għal deċiżjoni nazzjonali. |L-indikazzjoni ta' kif il-piż finanzjarju u amministrattiv li jaqa' fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini jiġi minimizzat u jsir proporzjonali ma' l-għan tal-proposta mhix applikabbli. |L-għażla ta' l-istrumenti |Strument propost: Regolament. |Mezzi oħra ma jkunux adegwati għar-raġuni li ġejja: Mezzi oħra mhumiex biżżejjed minħabba li r-Regolament bażiku ma jipprevedix għażliet oħrajn. |4. L-implikazzjoni baġitarja |Il-proposta ma għandha l-ebda implikazzjoni għall-baġit tal-Komunità. |Proposta għalREGOLAMENT TAL-KUNSILLli jimponi dazju anti-dumping definittiv u jiġbor b'mod definittiv id-dazju provviżorju impost fuq l-importazzjonijiet ta' ferro-silikon li joriġinaw mir-Repubblika tal-Poplu taċ-Ċina, l-Eġittu, il-Każakstan, dik li kienet ir-Repubblika Jugożlava tal-Maċedonja u r-RussjaIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea[1] ('ir-Regolament bażiku') u b'mod partikolari l-Artikolu 9 tiegħu,Wara li kkunsidra l-proposta mressqa mill-Kummissjoni wara konsultazzjoni mal-Kumitat Konsultattiv,Billi:5. IL-PROĊEDURA5.1. Il-miżuri provviżorji(1) Il-Kummissjoni, bir-Regolament (KE) Nru 994/2007[2] (ir-'Regolament provviżorju') imponiet dazju anti-dumping provviżorju fuq l-importazzjonijiet tal-ferro-silikon ('FeSi'), li bħalissa huwa klassifikabbli fi ħdan il-kodiċi NM 7202 21 00, 7202 29 10 u 7202 29 90, li joriġinaw mir-Repubblika tal-Poplu taċ-Ċina ('RPĊ'), l-Eġittu, il-Każakstan, dik li kienet ir-Repubblika Jugożlava tal-Maċedonja u r-Russja.5.2. Il-proċedura sussegwenti(2) Sussegwentement għar-rivelazzjoni tal-fatti u l-kunsiderazzjonijiet essenzjali, li fuq il-bażi tagħhom kien deċiż li jkunu imposti miżuri provviżorji anti-dumping ('żvelar provviżorju'), għadd ta' partijiet interessati taw preżentazzjonijiet bil-miktub biex juru l-fehmiet tagħhom dwar is-sejbiet provviżorji. Dawk il-partijiet li talbu, ingħataw l-opportunità li jinstemgħu. Il-Kummissjoni kompliet tfittex u tivverifika t-tagħrif kollu li qieset meħtieġ għas-sejbiet definittivi tagħha.(3) Il-Kummissjoni kompliet l-investigazzjoni tagħha fir-rigward ta' l-aspetti ta' l-interess tal-Kummissjoni u wettqet analiżi tad-data tat-tweġibiet tal-kwestjonarju provduti minn xi utenti fil-Komunità wara l-impożizzjoni tal-miżuri provviżorji kontra d-dumping.(4) Fil-premessa (166) tar-Regolament provviżorju il-Kummissjoni fittxet li tanalizza aktar u f’aktar dettall l-effett tal-miżuri provviżorji fuq is-sitwazzjoni ta’ l-utenti, qabel ma ssir xi determinazzjoni finali.(5) Għal dan il-għan, il-Kummissjoni kkuntattjat u bagħtet kwestjonarji direttament u permezz ta' assoċjazzjonijiet lil madwar 500 funderija li qegħdin fil-Komunità, minħabba li din il-kategorija ta' industrija utilitarja ma wrietx interess partikolari fil-proċidement kurrenti qabel l-impożizzjoni tal-miżuri provviżorji. Barra minn hekk, il-produtturi kollha ta' l-azzar li kooperaw fl-istadju provviżorju ntalbu li jipprovdu informazzjoni addizzjonali sabiex jippermettu lill-Kummissjoni tanalizza l-effett possibbli tal-miżuri provviżorji fuq l-attività tagħhom.(6) It-tweġibiet għall-kwestjonarju waslu biss minn seba' funderiji u informazzjoni addizzjonali waslet minn tmien produtturi ta' l-azzar. Is-seba' funderiji u tliet produtturi ta' l-azzar provdew l-informazzjoni meħtieġa għall-analiżi fid-dettall ta' l-effett tal-miżuri provviżorji fuq is-sitwazzjoni ekonomika tagħhom.(7) Fid-dawl ta' l-istruttura kumplessa li fiha l-produttur esportatur Ċiniż li ngħata t-trattament ta' ekonomija tas-suq ('MET') kien qed jopera matul il-perjodu investigat, informazzjoni addizzjonali ntalbet sabiex jintlaħqu is-sejbiet definittivi. Aktar minn hekk, kif indikat fil-premessa (49) tar-Regolament provviżorju, minħabba li l-produttur esportatur Ċiniż kien qed jixtri l-elettriku mingħand fornitur relatat, l-ispejjeż assoċjati tiegħu mal-produzzjoni tal-FeSi ġew investigati aktar ukoll.(8) Fid-dawl ta' dan t'hawn fuq, tliet viżti ta' verifika addizzjonali ġew imettqa fil-premessi tal-kumpaniji li ġejjin:-  Erdos, Ordos City, Inner Mongolia, fornitur ta' l-elettriku fir-RPĊ-  Trompetter Guss, Chemnitz, il-Ġermanja, utent (funderija) fil-Komunità-  Arcelor Mittal, Genk, il-Belġju, utent (produttur ta' l-azzar) fil-Komunità(9) Il-kummenti orali u miktuba ppreżentati mill-partijiet interessati kienu meqjusa u, fejn xieraq, is-sejbiet ġew immodifikati skond dawn.(10) Il-partijiet kollha kienu infurmati bil-fatti essenzjali u l-konsiderazzjonijiet li fuq il-bażi tagħhom kien maħsub li tkun rakkomandata l-impożizzjoni ta' dazju definittiv anti-dumping fuq importazzjonijiet ta' FeSi li joriġinaw fil-PRĊ, l-Eġittu, il-Każakstan, dik li kienet ir-Repubblika Jugożlava tal-Maċedonja u r-Russja u l-ġbir definittiv ta' ammonti miġbura bħala dazju provviżorju. Ingħataw ukoll perjodu li fih setgħu jagħmlu rappreżentazzjonijiet sussegwenti għal dan l-iżvelar.(11) Qed jiġi mfakkar li l-investigazzjoni tad-dumping u d-dannu kopriet il-perjodu mill-1 ta' Ottubru 2005 sat-30 ta' Diċembru 2006 ('il-perjodu ta' investigazzjoni' jew 'IP'). Fir-rigward tax-xejriet relevanti għall-evalwazzjoni tad-dannu, il-Kummissjoni analizzat id-data li kopriet mill-1 ta' Jannar 2003 sat-tmiem tal-PI ('perjodu kkunsidrat').6. IL-PRODOTT KONĊERNAT U L-PRODOTT SIMILI6.1. Il-prodott konċernat(12) Kif indikat fil-premessi (15) u (16) tar-Regolament provviżorju, għadd ta' esperti allegaw li materjal li fih anqas minn 45 % ta' silikon, jiġifieri FeSi b'purità baxxa, għandu jiġi eskluż mill-iskop ta' l-investigazzjoni minħabba allegat nuqqas tal-karatteristiċi fiżiċi bażiċi u l-istess użi bażiċi. Il-Kummissjoni fittxet li tiċċara aktar il-kwistjoni. Aktar kummenti waslu mingħand għadd ta' partijiet interessati fuq l-istess kwistjoni wara żvelar provviżorju.(13) L-ewwel nett f'dan ir-rigward qed jiġi nnutat li l-prodott konċernat bl-investigazzjoni kurrenti jirreferi għal FeSi li fih għall-anqas 4% ħadid u aktar minn 8% u anqas minn 86% silikon. L-investigazzjoni wriet ukoll li l-materjal b'kontenut tal-silikon taħt l-45% jista' jiġi użat għall-industrija tal-metall taħt il-forma ta' briquettes bħalma huwa l-każ għall-FeSi b'kontenut ta' Silikon aktar minn 45%. Għalhekk jista' jiġi konkluż li l-materjal għandu l-istess karatteristiċi bażiċi fiżiċi u jista' jinbidel ma' tipi oħra ta' FeSi li għandu kontenut ogħla ta' silikon. Fuq il-bażi ta' dan t'hawn fuq, il-konklużjonijiet provviżorji stabbiliti fil-premessa (16) tar-Regolament provviżorju li FeSi b'purità baxxa għandu jiġi kkunsidrat bħala l-prodott ikkonċernat huma hawnhekk ikkonfermati.(14) Importatur wieħed mhux relatat qal li trab FeSi "atomizzat" b'kontenut ta' silikon ta' 15% u ta' 45% għandu jiġi eskluż mill-iskop tal-prodott ta' din l-investigazzjoni. Madankollu, esklużjoni ta' trab FeSi "atomizzat" mill-investigazzjoni preżenti mhux ġustifikata, b'mod partikolari minħabba li l-FeSi b'kontenut ta' silikon ta' 15% u 45% jaqa' taħt id-definizzjoni tal-prodott konċernat. Barra minn hekk, wara seduta, dan l-importatur ma ssottometta ebda evidenza biex jissostanzja l-istqarrija, minkejja talba mill-Kummissjoni. Din l-istqarrija kellha għalhekk tiġi rifjutata.6.2. Prodott simili(15) Fin-nuqqas ta' kummenti rigward il-prodott simili, il-premessa (17) tar-Regolament provviżorju hija hawnhekk konfermata.7. DUMPING7.1. Trattament ta' l-ekonomija tas-suq (MET)(16) Wara żvelar provviżorju, wieħed mill-produtturi esportaturi Ċiniżi tenna l-kummenti tiegħu deskritti fil-premessa (26) tar-Regolament provviżorju dwar il-bidla stmata fil-ħajja utli ta' l-assi tiegħu. Madankollu, il-produttur esportatur naqas milli jipprovdi argumenti ġodda li ma tressqux fl-istadji preċedenti ta' l-investigazzjoni, li jissostanzjaw li s-sejbiet provviżorji rigward l-MET deskritti fil-premessa (23) tar-Regolament provviżorju ma kinux korretti.(17) Minħabba li ma hemm l-ebda kummenti oħra fir-rigward ta' l-MET, il-premessi (18) sa (26) tar-Regolament provviżorju huma b'dan ikkonfermati.7.2. It-trattament individwali (IT)(18) Minħabba li ma kien hemm l-ebda kummenti f’dan ir-rigward, il-premessi (27) sa (31) tar-Regolament provviżorju huma b’dan ikkonfermati.7.3. Il-valur normali7.3.1. Il-pajjiż analogu(19) Wara żvelar provviżorju, produttur esportatur Ċiniż qal li n-Norveġja mhix pajjiż analogu adatt minħabba spejjeż għoljin ta' l-elettriku li allegatament m'humiex rappreżentattivi ta' l-industrija dinjija, u minħabba differenzi fl-aċċess għal materji primi meta mqabbla mal-produtturi Ċiniżi. Il-produttur esportatur qal ukoll li l-produtturi Norveġiżi prinċipalment ibigħu lis-swieq ta' esportazzjoni u huma prinċipalment iffokati fuq gradi speċjalizzati ta' FeSi filwaqt li l-produtturi esportaturi Ċiniżi jimmanifatturaw biss gradi standard matul il-PI. Fuq dik il-bażi, il-produttur esportatur talab aġġustamenti għall-valur normali Norveġiż.(20) Għandu jiġi nnutat li filwaqt li huwa minnu li l-produtturi Norveġiżi ibigħu kwantitajiet kbar fis-swieq ta' esportazzjoni, minħabba d-daqs tas-suq domestiku u l-kundizzjonijiet tal-kompetizzjoni fih, kif dikjarat fil-premessa (35) tar-Regolament provviżorju, in-Norveġja hija kkunsidrata bħala pajjiż analogu adatt.(21) Rigward l-istqarrijiet l-oħra tal-kumpanija, instab li s-sehem ta' l-elettriku fl-ispejjeż tal-produzzjoni tal-produtturi Ċiniżi kien akbar minn dak tal-kumpanji Norveġiżi. Barra minn hekk, l-esportatur Ċiniż ma pprovda ebda evidenza li l-prezz ta' l-elettriku kien ogħla fin-Norveġja jew li d-diffikultà allegata għall-aċċess tal-materja prima kellha impatt fuq il-valur normali fin-Norveġja. Dawn l-istqarrijiet kienu għalhekk imwarrba.(22) Instab madankollu, li t-tipi ta' FeSi mibjugħa mill-produtturi Norveġiżi fin-Norveġja kienu differenti minn dawk esportati mir-RPĊ lill-Komunità, f'dak li għandu x'jaqsam mal-purità konċernata. Ġie għalhekk kunsidrat li aġġustament ikun xieraq, kif spjegat fil-premessa (25) hawn taħt.(23) Minħabba li ma hemm l-ebda kummenti oħra fir-rigward tal-pajjiż analogu, il-premessi (32) sa (36) tar-Regolament provviżorju huma b'dan ikkonfermati.7.3.2. Il-metodoloġija applikata għad-determinazzjoni tal-valur normali(24) Fin-nuqqas ta' xi kummenti dwar il-metodoloġija applikata għas-sejbien tal-valur normali, il-premessi (37) sa (47) tar-Regolament provviżorju huma b'dan ikkonfermati.7.3.3. Id-determinazzjoni tal-valur normaliA. RPĊ(25) Produttur esportatur Ċiniż li ma kisibx l-MET qal li l-valur normali ġie kkalkulat b'mod ħażin minħabba li dan ma rriflettiex id-differenzi fit-tipi varji tal-prodott konċernat mibjugħ fin-Norveġja u l-prodott simili esportat mir-RPĊ. Wara li ġiet eżaminata din l-istqarrija, ġie kkunsidrat xieraq li jiġi kalkulat mill-ġdid il-valur normali sabiex jittieħed kont tad-differenti fil-karatteristiċi fiżiċi bejn it-tipi ta' prodott mibjugħa fis-suq domestiku Norveġiż u dawk esportati mir-RPĊ lill-Komunità. Il-valur normali kien kalkolat fuq il-bażi tat-tip ta' prodott b'aġġustamenti għall-impurità tat-titanju u l-FeSi f'każijiet fejn it-tipi ta' prodotti ma setgħux jitqabblu direttament.(26) Produttur esportatur Ċiniż li ngħata l-MET huwa parti minn grupp kbir ta' Ċiniżi li jiffurmaw kważi mitt kumpanija relatata li joperaw f'setturi varji ta' l-industrija. Minħabba l-istruttura kumplessa tal-grupp u l-operazzjonijiet ta' konsolidazzjoni li kkonċernaw kumpaniji involuti fil-produzzjoni u l-bejgħ tal-FeSi, data aġġornata rigward il-grupp ġiet mitluba u eżaminata. Aktar minn hekk, kien previst fil-premessa (49) tar-Regolament provviżorju li l-ispejjeż assoċjati mal-produzzjoni u l-bejgħ ta' l-elettriku kellhom jiġu investigati.(27) L-investigazzjoni addizzjonali uriet li l-prezz tax-xiri ta' l-elettriku tal-produttur esportatur mingħand fornitur relatat kellu jiġi rifjutat minħabba li ma ppermettiex l-irkupru ta' l-ispejjeż kollha għall-produzzjoni ta' l-elettriku. Aktar minn hekk, il-bejgħ u spejjeż ġeneral u amministattivi ('SG&A') tal-produttur Ċiniż ġew aġġustati sabiex jieħdu kont ta' l-ammont sħiħ ta' l-ispejjeż finanzjarji assoċjati mal-produzzjoni tal-prodott konċernat. L-investigazzjoni wriet li xi uħud mill-ispejjeż li kellhom il-partijiet relatati ma tteħidx kont tagħhom fil-kalkolazzjoni tal-valur provviżorju normali.(28) Wara l-aġġustamenti t'hawn fuq għall-ispejjeż skond l-Artikolu 2(5) tar-Regolament bażiku, instab li l-prezzijiet tal-bejgħ domestiku tat-tipi kollha tal-prodott konċernat li nbigħ għall-esportazzjoni lill-Komunità kienu bla profitti. B'riżultat ta' dan, il-valur normali tal-kumpanija kellu jiġi kkalkulat. Il-valur normali kellu jiġi kalkulat fuq il-bażi ta' l-ispejjeż stess tal-kumpanija għall-manifatturar flimkien ma' ammonti għal spejjeż aġġustati SG&A kif deskritt hawn fuq. Rigward il-profitt, fin-nuqqas ta' tranżazzjonijiet profittabbli tal-kumpanija u n-nuqqas ta' possibbiltà li jintużaw il-profitti għall-istess kategorija ġenerali tal-prodotti ta' produtturi esportaturi oħra Ċiniżi, marġini ta' profitt ta' 5% kien applikat għall-ħolqien tal-valur normali skond l-Artikolu 2(6)(c) tar-Regolament bażiku. Dan il-marġini huwa skond dak użat fil-ħolqien tal-valur normali għall-produttur esportatur f'dik li kienet ir-Repubblika Jugożlava tal-Maċedonja kif dikjarat fil-premessa (45) tar-Regolament provviżorju. Ebda informazzjoni ma ġiet provduta li dan l-ammont ta' profitt jaqbeż il-profitt normalment imwettaq minn esportaturi jew produtturi fuq il-bejgħ ta' prodotti ta' l-istess kategorija ġenerali fis-suq Ċiniż.B. L-Eġittu(29) Wara l-impożizzjoni tal-miżuri provviżorji, wieħed mill-produtturi esportaturi Eġizzjani qal li, waqt id-determinazzjoni tal-valur normali bażat fuq il-valur kalkolat, għandu jintuża marġini ta' profitt aktar baxx bħal dak użat għall-produttur esportatur minn dik li kienet ir-Repubblika Jugożlava tal-Maċedonja.(30) Għandu jiġi nnutat li l-valuri normali kalkolati kienu stabbiliti skond il-metodoloġija indikata fil-premessi (43) sa (45) tar-Regolament provviżorju. Il-marġini ta' profitt użat jirrifletti s-sitwazzjoni tas-suq fl-Eġittu u ġie applikat skond il-kundizzjonijiet ta' l-Artikolu 2(6) tar-Regolament bażiku. Għalhekk, il-marġini applikat kien bażat fuq il-bejgħ domestiku profittabbli attwali tal-produttur esportatur innifsu, fil-kors ordinarju tal-kummerċ, tal-prodott simili matul il-PI. Ir-Regolament bażiku ma jipprevedix li dan il-livell ta' profitt jista' jiġi sostitwit b'livell ieħor kif suġġerit mill-kumpanija konċernata. Għalhekk, din l-asserzjoni kellha tiġi rifjutata.C. Il-Każakstan(31) Fin-nuqqas ta’ xi kummenti rigward id-determinazzjoni tal-valur normali għall-Każakstan, il-premessa (51) tar-Regolament provviżorju hi b’dan ikkonfermata.D. Dik li kienet ir-Repubblika Jugożlava tal-Maċedonja(32) Fin-nuqqas ta’ xi kummenti rigward id-determinazzjoni tal-valur normali għal dik li kienet ir- Repubblika Jugożlava tal-Maċedonja , il-premessa (52) tar-Regolament provviżorju hi b’dan ikkonfermata.E. Ir-Russja(33) Wara l-iżvelar provviżorju, produttur esportatur wieħed Russu qal li r-rati ta' skambju applikati għall-kalkolazzjoni tal-valur normali ma kkorrispondewx maż-żmien tal-bejgħ. Wara verifika instab li l-istqarrija kienet ġustifikata, u l-kalkolazzjoni ġiet emendata.(34) Wara l-iżvelar provviżorju, produttur esportatur Russu kkuntesta l-aġġustament ta' l-ispejjeż ta' l-enerġija tiegħu billi argumenta li l-prezzijiet ta' l-enerġija stabbiliti mill-awtoritajiet Russi m'humiex obbligatorji imma indikattivi. Dan jidher mid-dikjarazzjoni tal-kumpanija li ħallset aktar mill-prezz rakkomandat u li l-forniment ta' l-elettriku kien bi profitt. Il-kumpanija argumentat ukoll li l-fornitur ta' l-elettriku huwa wieħed mill-ftit fornituri ta' l-elettriku indipendenti fir-Russja li ma humiex membri fis-Sistema Unita ta' l-Elettriku tar-Russja u għalhekk dan il-fornitur m'huwiex involut fil-prattiċi ta' sussidji reċiproki issottolineati fir-rapport ta' l-OECD li huwa msemmi fir-Regolament provviżorju.(35) Fid-dawl ta' l-argumenti sostanzjali sottomessi mill-kumpanija rigward l-elettriku, qed jiġi kkunsidrat li aġġustament għall-ispejjeż ta' l-enerġija m'għandux isir fil-kalkolazzjoni definittiva tal-valur normali.7.4. Il-prezz ta’ esportazzjoniA. RPĊ(36) Wara żvelar provviżorju, produttur esportatur Ċiniż indika li fil-kalkolazzjoni tal-prezz ta' l-esportazzjoni, ir-rata ta' skambju li kienet applikata bejn l-RMB u l-Euro kienet dik fit-tmiem tal-PI, li kabbret il-valur tar-rata ta' skambju. Il-kumpanija ssuġġeriet l-użu tar-rata ta' skambju medja matul il-PI minflok. Wara li ġiet eżaminata din it-talba, fil-kalkolazzjoni definittiva, ġie deċiż li għandha tintuża r-rata ta' skambju medja tax-xahar li fih saru t-tranżazzjonijiet tal-bejgħ.(37) Minħabba li m’hemm l-ebda kummenti oħra fir-rigward tal-prezzijiet ta' l-esportaturi Ċiniżi, il-premessi (55) sa (56) tar-Regolament provviżorju huma b'dan ikkonfermati.B. L-Eġittu(38) Wara l-impożizzjoni tal-miżuri provviżorji, wieħed mill-produtturi esportaturi Eġizzjani qal li saru xi żbalji fir-rati ta' skambju applikati għat-tranżazzjonijiet ta' esportazzjoni lill-Komunità kif ukoll fid-determinazzjoni tal-valur medju mkejjel għall-esportazzjoni netta għal xi tipi tal-prodott konċernat. Instab li dawn it-talbiet kienu ġustifikati u l-prezzijiet ta' esportazzjoni ġew riveduti.C. Il-Każakstan(39) Fin-nuqqas ta’ xi kummenti rigward il-prezzijiet ta' esportazzjoni tal-Każakstan, il-premessa (58) tar-Regolament provviżorju hi b’dan ikkonfermata.D. Dik li kienet ir-Repubblika Jugożlava tal-Maċedonja(40) Fin-nuqqas ta’ xi kummenti rigward il-prezzijiet ta' esportazzjoni għal dik li kienet ir-Repubblika Jugożlava tal-Maċedonja, il-premessa (59) tar-Regolament provviżorju hi b’dan ikkonfermata.E. Ir-Russja(41) Wara l-iżvelar provviżorju, produttur esportatur Russu qal li l-marġini ta' profitt ta' l-importatur relatat tiegħu fil-KE użat għall-kalkolazzjoni tal-prezz ta' l-esportazzjoni skond l-Artikolu 2(9) tar-Regolament bażiku kien esaġerat. Huwa fakkar li l-profitt użat għall-kalkolazzjoni tal-prezz ta' l-esportazzjoni fl-istadju provviżorju kien dak ta' l-importatur relatat konċernat. Madankollu, skond il-prattiċi konsistenti ta' l-istituzzjonijiet, l-ammont ta' profitt li għandu jiġi użat għandu jkun bażat fuq dak miksub mill-importaturi mhux relatati. F'dawn iċ-ċirkostanzi, il-marġini ta' profitt użat fl-istadju provviżorju kellu jiġi korrett. L-effett ta' din il-bidla kien li jiżdied kemm kemm il-profitt użat kuntrarju għat-talba tal-kumpanija li l-livell tal-profitt kien esaġerat.(42) Wara l-iżvelar provviżorju, produttur esportatur Russu ieħor qal li l-kalkolazzjoni provviżorja tal-prezz ta' l-esportazzjoni kienet inkorretta minħabba li l-SG&A u l-profitt tal-kumpanija relatata tiegħu bażata fil-Virgin Islands, kif ukoll l-ispejjeż tat-trasport, kienu mnaqqsa mill-prezz ta' l-ewwel klijent indipendenti li jasal f'livell ta' ex -fabbrika. Il-kumpanija qalet li l-kumpanija tal-kummerċ, fil-fatt hija, id-dipartiment tal-bejgħ tal-manifattur. Iż-żewġ kumpaniji huma taħt kontroll komuni u jwettqu ħidmiet kumplimentari li normalment jaqgħu taħt ir-responsabbiltà ta' l-istruttura unika ta' l-immaniġġjar. Barra minn hekk, sar enfasi li l-kumpanija tal-kummerċ ma timmaniġġja ebda prodott ieħor. Fuq din il-bażi, il-kumpanija qalet li sar tnaqqis eċċessiv sabiex jiġi stabbilit il-prezz eks-fabbrika. F'dan ir-rigward, instab li l-fatturi inħarġu mill-kumpanija tal-kummerċ lill-klijenti fil-Komunità u l-ħlasijiet waslu għand il-kumpanija tal-kummerċ mill-klijenti fil-Komunità. Aktar minn hekk, għandu jiġi nnutat li l-bejgħ li sar minn negozjant mhux relatat inkluda l-qligħ. Ukoll, il-kontijiet finanzjarji tan-negozjant juru li kellu spejjeż ta' bejgħ, ġenerali u amministrattivi. Il-kumpanija ma wrietx li dawn l-ispejjeż ma sarux fil-bejgħ, inter alia, tal-prodott konċernat lill-Komunità. Fuq din il-bażi, l-argument kien miċħud. B'mod simili għall-aġġustament imsemmi fil-premessi preċedenti rigward il-livell ta' profitt użat għall-kalkolazzjoni ta' produttur esportatur Russu ieħor, il-marġini ta' profitt użat fl-istadju provviżorju kellu jiġi korrett. L-effett ta' din il-bidla kien li jitnaqqas ftit il-profitt użat.7.5. Tqabbil7.5.1. Ħlasijiet fuq l-importazzjoni(43) Wara l-impożizzjoni ta' miżuri provviżorji, produttur esportatur Eġizzjan argumenta li għandu jingħata konċessjoni għall-ħlas tad-dazji fuq materji primi impurtati użati fil-produzzjoni tal-prodott konċernat li jinbiegħ fis-suq domestiku.(44) Bi tweġiba għal dan, għandu jiġi mfakkar li skond l-Artikolu 2(10)(b) tar-Regolament bażiku, għandu jsir aġġustament għal ammont li jikkorrispondi ma' kull ħlas fuq l-importazzjoni jew taxxi indiretti li jrid iħallas il-prodott simili u l-materji fiżiċi inkorporati fih, meta intenzjonati għall-konsum fil-pajjiż esportatur u mhux jinġabru u jingħataw lura fir-rigward tal-prodott konċernat esportat lejn il-KE.(45) Din it-talba għal konċessjoni għal ħlas fuq l-importazzjoni ta' materja prima waħda użata għall-produzzjoni tal-prodott konċernat mibjugħ fis-suq domestiku ġiet aċċettata, minħabba li ntwera li d-dazji doganali adatti tħallsu fuq il-materja prima impurtata u inkorporata fiżikament fil-prodott konċernat mibjugħ fl-Eġittu. Madankollu, it-talba għal konċessjoni relatata ma' żewġ materji primi oħra importati kellha tiġi rifjutata, minħabba li l-investigazzjoni żvelat li, matul il-PI, l-importazzjonijiet kollha simili kienu użati għall-esportazzjonijiet tal-prodott konċernat. Il-kumpanija ma wrietx li matul il-PI kienet ħallset dazji fuq l-importazzjoni li sussegwentement ma ġewx rimborsati u konsegwentement kienu mħallsa mill-prodott simili meta mibjugħa fis-suq domestiku.7.5.2. Il-livell tal-kummerċ(46) Produttur esportatur Eġizzjan għamel talba għal aġġustament tal-kummerċ bażat fuq differenza allegata bejn il-bejgħ fis-suq domestiku u fis-suq ta' l-esportazzjoni. Il-kumpanija qalet li l-bejgħ fis-suq domestiku sar kollu lill-utenti aħħarija filwaqt li l-bejgħ lill-Komunità sar lid-distributuri. Il-kumpanija provdiet informazzjoni u qalet li aġġustament speċjali għandu jsir taħt l-Artikolu 2(10)(d)(ii).(47) F'dan ir-rigward, għandu jiġi nnutat li t-talba għal aġġustament għall-kummerċ, skond l-Artikolu 2(10)(d)(i) tar-Regolament bażiku, tista' tiġi kkunsidrata biss fejn jiġi muri li hemm differenti konsistenti u distinti fil-funzjonijiet u l-prezzijiet għal-livelli differenti tal-kummerċ fis-suq domestiku.(48) Fil-każ preżenti, wara żvelar provviżorju, ġie konfermat li l-bejgħ domestiku kollu fl-Eġittu sar lil utenti aħħarija. Skond l-Artikolu 2(10)(d)(i) tar-Regolament bażiku, id-differenza fil-livell ta' kummerċ bejn il-bejgħ domestiku u l-esportazzjoni ma setgħetx tiġi kwantifikata minħabba n-nuqqas ta' livelli differenti relevanti tal-kummerċ fis-suq domestiku fl-Eġittu.(49) Rigward il-bejgħ mill-esportazzjoni tal-kumpanija lill-Komunità, ġie konfermat, wara li ġew analizzati l-kummenti tal-kumpanija wara l-iżvelar provviżorju li l-bejgħ sar lid-distributuri. Skond id-dispożizzjonijiet ta' l-Artikolu 2(10)(d)(ii) tar-Regolament bażiku, ġie eżaminat jekk kienx hemm raġunijiet sabiex isir aġġustament speċjali għall-kummerċ kif mitlub mill-kumpanija fuq il-bażi tad-data tagħha.(50) Ġie kkunsidrat madankollu, li d-data provduta mill-kumpanija ma provdietx bażi adatta għall-ikkwantifikar ta' l-aġġustament speċjali. Minħabba li l-Artikolu 2(10)(d)(i) jipprevedi li "l-ammont ta' l-aġġustament għandu jkun bażat fuq il-valur tas-suq tad-differenza" ġie kkunsidrat li, jekk jista' jintwera' li hemm differenza fil-prezz fis-suq tal-Komunità għall-bejgħ lil tipi differenti ta' klijenti, dan jista' jiġi meqjus bħala bażi adatta għall-ikkwantifikar tal-valur tas-suq tad-differenza ugwalment taħt l-Artikolu 2(10)(d)(ii). F'dan ir-rigward, l-informazzjoni li waslet minn għadd ta' partijiet interessati fil-Komunità f'relazzjoni mal-bejgħ tagħhom lil tipi differenti ta' klijenti ġiet eżaminata. Instab li d-differenzi eżistew fi prezzijiet fis-suq tal-Komunità meta mibjugħa mill-industrija tal-Komunità lil tipi differenti ta' klijenti (f'dan il-każ ġew eżaminati, prezzijiet tal-bejgħ lil utenti aħħarija u lil distributuri). Ġie kkunsidrat li aġġustament speċjali ekwivalenti għad-differenzi msemmija fil-prezzijiet għandu għalhekk isir mal-valur normali ta' esportazzjoni Eġizzjan.(51) Wara l-iżvelar finali tal-fatti u l-kunsiderazzjonijiet li fuq il-bażi tagħhom kien intenzjonat li tiġi rakkomandata l-impożizzjoni tal-miżuri definittivi, esportatur wieħed Russu qal li n-nuqqas ta' għoti tal-livell mitlub għall-aġġustament tal-kummerċ kien ikun diskriminatorju mihabba li wieħed mill-esportaturi Eġizzjani kien ingħata aġġustament simili. Fil-każ ta' l-istqarrija ta' l-esportatur Russu instab li ma kienx hemmx ġustifikazzjoni għal aġġustament simili. Fuq il-bażi tad-data provduta mill-kumpanija, ma kienx hemm differenzi konsistenti fil-prezzijiet tal-bejgħ tal-FeSi għal-livelli differenti tal-kummerċ fis-suq Russu. Fuq din il-bażi, ma ngħata ebda aġġustament taħt l-Artikolu 2(10)(d)(i) tar-Regolament bażiku.(52) Bl-eċċezzjoni ta' l-aġġustament imsemmi hawn fuq, il-premessa (49) hawn fuq, premessi (61) sa (63) tar-Regolament provviżorju huma b’dan ikkonfermati.7.6. Marġini tad-dumping7.6.1. Metodoloġija Ġenerali(53) Aktar analiżi wara l-istadju provviżorju ta' prova li l-livell ta' kooperazzjoni mir-Russja kien stmat b'mod inkorrett. Filwaqt li l-kooperazzjoni kienet madwar 100 % ġie stmat inkorrettament għal 32 % (ara l-premessa (76) tar-Regolament provviżorju). Għalhekk, il-marġini ta' dumping residwali għandu jiġi stabbilit fil-livell tal-kumpanija bl-ogħla marġini ta' dumping (minflok fuq il-metodoloġija użata fl-istadju provviżorju, jiġifieri l-marġini ta' dumping normali medju mgħobbi ta' l-aktar tip ta' prodott rappreżentattiv bl-ogħla marġini ta' dumping).(54) Fin-nuqqas ta' kummenti oħra rigward il-metodoloġija ġenerali tal-kalkolazzjoni tal-marġini tad-dumping, il-premessi (64) sa (68) (apparti l-bidla deskritta fil-premessa 7.5.2 hawn fuq) tar-Regolament provviżorju huma hawnhekk konfermati.7.6.2. Marġini tad-dumpingA. RPĊ(55) Għall-kumpaniji li ngħataw il-MET jew l-IT, il-valur normali medju mgħobbi ta’ kull tip ta’ prodott ikkonċernat esportat lejn il-Komunità ġie mqabbel mal-prezz ta’ l-esportazzjoni medju mgħobbi tip ta’ prodott ikkonċernat korrispondenti, kif provdut fl-Artikoli 2(11) u (12) tar-Regolament bażiku.(56) Fuq din il-bażi, il-marġini ta’ dumping definittiv, espress bћala persentaġġ tal-prezz CIF fil-fruntiera tal-Komunità, dazju mhux imħallas, huwa:-  Erdos Xijin Kuangye Co., Ltd 15,6%-  Lanzhou Good Land Ferroalloy Factory Co., Ltd 29,0%(57) Il-bażi għall-istabbiliment ta' marġini ta' dumping għall-pajjiż kollu kienet stabbilita fil-premessa (71) tar-Regolament provviżorju. Fid-dawl tal-bidliet għal valuri normali Ċiniżi u l-prezzijiet ta' l-esportazzjoni kif stabbiliti hawn fuq, il-marġini għall-pajjiż ġew aġġustati wkoll u għandhom issa jkunu 55.6 % tas-CIF fil-fruntiera tal-Komunità, dazju mhux imħallas.B. L-Eġittu(58) Wara l-impożizzjoni tal-miżuri provviżorji, waħda mill-kumpaniji Eġizzjani ilmentat dwar il-metodu ta' kalkolazzjoni tad-dazju anti-dumping mingħajr ma elaborat aktar. Bi tweġiba għal dan, għandu jiġi nnutat li l-kumpanija ma ssostanzjatx il-kummenti tagħha. Għalhekk din it-talba kellha tiġi rifjutata.(59) Il-marġini definittivi tad-dumping espressi bħala persentaġġ tal-prezz ta’ importazzjoni tas-CIF fil-fruntiera Komunitarja, bid-dazju mhux imħallas, huma kif ġej:-  The Egyptian Ferroalloys Company, il-Kajr 15,4%-  Egyptian Chemical Industries KIMA, il-Kajr 24,8%-  L-oħrajn kollha 24.8%C. Il-Każakstan(60) Fin-nuqqas ta’ kooperazzjoni ġie stabbilit biss marġni tad-dumping ta’ madwar il-pajjiż. Il-marġini tad-dumping definittiv, espress bħala perċentwali tal-prezz CIF ta’ l-importazzjoni fuq il-fruntiera Komunitarja, bid-dazju mhux imħallas, huwa 37.1%.D. Dik li kienet ir-Repubblika Jugożlava tal-Maċedonja(61) Il-produttur esportatur li kkoopera huwa l-uniku produttur magħruf tal-FeSi f'dik li kienet ir-Repubblika Jugożlava tal-Maċedonja. Il-marġini definittivi tad-dumping espressi bħala persentaġġ tal-prezz ta’ importazzjoni tas-CIF fil-fruntiera Komunitarja, bid-dazju mhux imħallas, huma kif ġej:-  SILMAK DOOEL Export Import, Jegunovce 5,4%-  L-oħrajn kollha 5.4 %E. Ir-Russja(62) Iż-żewġ produtturi esportaturi li kooperaw fir-Russja huma l-uniċi produtturi tal-FeSi fir-Russja. Il-marġnijiet definittivi tad-dumping espressi bħala persentaġġ tal-prezz ta’ importazzjoni tas-CIF fil-fruntiera Komunitarja, bid-dazju mhux imħallas, huma kif ġej:-  Chemk Group (Chelyabinsk Electrometallurgical IntegratedPlant and Kutznetsk Ferroalloy Works), Chelyabinsk u Novokuznetsk 22,7%-  ICT Group of Companies (Bratsk Ferroalloy Plant, TD North West Ferro Alloy Company and Bakersfield Marketing Ltd), Bratsk u Saint Petersburg 17,8%-  L-oħrajn kollha 22.7%8. DANNU8.1. Definizzjoni ta’ l-industrija tal-Komunità(63) Ċerti partijiet interessati qalu li l-valutazzjoni tad-dannu m'għandhiex issir fuq bażi aggregata imma għal kull kumpanija, fid-dawl ta' l-allegati xejriet ta' dannu diverġenti bejn il-produtturi differenti tal-Komunità.(64) Skond l-Artikolu 3(5) tar-Regolament bażiku l-eżaminazzjoni tad-dannu għandha tinkludi evalwazzjoni tal-fatturi relevanti li jaffettwaw l-industrija tal-Komunità. It-terminu "Industrija tal-Komunità" huwa definit fl-Artikolu 4 tar-Regolament bażiku bħala produtturi tal-Komunità b'mod ġenerali tal-prodotti simili jew dawk li l-prodott kollettiv tagħhom jirrappreżenta proporzjon ewlieni tal-produzzjoni totali tal-Komunità. Minn dan t'hawn fuq huwa ċar li d-determinazzjoni tad-dannu għandha ssir fuq il-livell ta' l-industrija tal-Komunità b'mod sħiħ.(65) Fuq il-bażi ta’ dawn ta’ hawn fuq, it-talbiet ġew rifjutati u l-premessi (78) sa (80) tar-Regolament provviżorju huma b'dan ikkonfermati.8.2. Konsum tal-Komunità(66) Parti waħda interessata qalet li l-Kummissjoni fir-Regolament provviżorju ma provdietx informazzjoni essenzjali għall-analiżi tad-dannu, bħal tqassim ta' kull xahar tad-domanda tal-FeSi, żvilupp tal-prezz fis-suq ta' l-UE, inkluż prezz ta' l-industrija tal-Komunità u żviluppi ta' l-ispiża.(67) Ir-Regolament bażiku ma jobbligax lill-produtturi tal-Komunità jew lil partijiet interessati oħra li jipprovdu data għall-perjodu kkunsidrat fuq bażi ta' kull xahar. Qed jiġi kkunsidrat li dan ikun ta' piż żejjed għall-partijiet kollha interessati u hija prattika komuni li tintalab data fuq bażi annwali għall-investigazzjoni tad-dumping u d-dannu. Barra minn hekk, din il-parti ma provdietx evidenza li turi li analiżi ta' kull xahar kienet meħtieġa fil-każ kurrenti għall-analiżi tad-dannu. It-tabelli provduti fil-premessi (81), (85), (96) u (97) tar-Regolament provviżorju jirriflettu b'mod adegwat il-konsum tal-Komunità, il-prezzijiet fis-suq tal-Komunità, il-profitt u għalhekk l-iżvilupp ta' l-ispejjeż ta' l-industrija tal-Komunità matul il-perjodu kkunsidrat. Għalhekk, din l-asserzjoni kellha tiġi rifjutata.8.3. Importazzjonijiet fil-Komunità mill-pajjiżi kkonċernati(68) Parti waħda interessata qalet li l-importazzjonijiet mir-Russja m'għandhomx jiġu kumulati ma' dawk mir-RPĊ għall-iskop ta' l-analiżi tad-danni minħabba li dawn l-importazzjonijiet allegatament ma operawx taħt kondizzjonijiet simili tal-kompetizzjoni fis-suq tal-Komunità. B'mod partikolari, intqal li i) il-maġġoranza tal-produtturi esportaturi joperaw taħt il-kundizzjonijiet li m'humiex ekonomija tas-suq, ii) il-kumpaniji Russi jbiegħu permezz ta' kumpaniji relatati filwaqt li l-produtturi esportaturi Russi jbigħu direttament lil klijenti indipendenti, iii) il-marġini tad-dumping għall-kumpaniji Ċiniżi kien ogħla b'mod sinifikanti minn dak tal-kumpaniji Russi u li iv) il-produtturi esportaturi Ċiniżi qed jippenetraw dejjem iżjed is-suq ta' l-UE b'penetrazzjoni fl-ewwel 6 xhur ta' l-2006 ogħla minn 50% tal-produtturi esportaturi Russi.(69) Rigward l-ewwel stqarrija, il-fatt li l-maġġoranza tal-produtturi esportaturi Ċiniżi joperaw taħt kundizzjonijiet ta' ekonomija mhux tas-suq m'hijiex waħda mir-raġunijiet għad-dekumulazzjoni prevista fl-Artikolu 3(4) tar-Regolament bażiku. Il-fatt jekk il-prodott konċernat huwiex prodott jew le taħt kundizzjonijiet ta' ekonomija tas-suq, fis-suq domestiku huwa għalhekk irrelevanti sabiex tiġi deċiża l-kumulazzjoni ta' l-importazzjonijiet.(70) Rigward it-tieni stqarrija rigward l-allegata differenza fil-kanali tal-bejgħ, qed jiġi nnutat li, għalkemm il-produtturi esportaturi Russi kienu qed jużaw negozjanti relatati, il-prodotti simili importati kemm mir-RPĊ u r-Russja huma mibjugħa lill-istess tip ta' klijenti finali fil-Komunità, jiġifieri utenti u distributuri.(71) Rigward it-tielet stqarrija dwar il-marġini ta' dumping, qed jiġi nnutat li għaż-żewġ pajjiżi il-marġini tad-dumping ġew stabbiliti 'il fuq mil-livelli de minimis kif meħtieġ bl-Artikolu 3(4)(a) tar-Regolament bażiku u li għaż-żewġ pajjiżi d-dumping kien jeżisiti.(72) Rigward l-aħħar stqarrija dwar il-volumi ta' importazzjoni, qed jiġi nnutat li l-volumi importati mir-Russja (u r-RPĊ) ma kinux negliġibbli kif meħtieġ bl-Artikolu 3(4)(a) tar-Regolament bażiku minħabba li laħqu sehem tas-suq ta' 18% u 21% rispettivament, matul il-PI.(73) Għal dawn ir-raġunijiet kollha, dekumulazzjoni ta' l-importazzjonijiet mir-Russja mhux meħtieġa u t-talba hija għalhekk rifjutata.(74) Parti oħra interessata qalet li l-Kummissjoni ma analizzatx il-kundizzjonijiet tal-kompetizzjoni bejn il-prodotti importati mill-pajjiżi konċernati u ssottomettiet li l-effetti ta' l-importazzjoni Eġizzjani dumped fuq is-sitwazzjoni ta' l-industrija tal-Komunità għandha għalhek, tiġi evalwata separatament.(75) Kif suġġerit fil-premessi (83) u (89) tar-Regolament provviżorju, il-kundizzjonijiet tal-kompetizzjoni bejn il-prodotti importati rigward is-similarità tal-prodott u s-similarità tal-komportament ta' l-esportaturi (jiġifieri s-sinifikat tal-livell tal-volum ta' importazzjoni, l-iżvilupp u l-livell tal-prezz ta' importazzjoni u l-qtugħ tagħhom tal-prezzijiet ta' l-industrija tal-Komunità u s-similarità tal-kanali tal-bejgħ) kienu analizzati. Permezz ta' dan instab li l-kundizzjonijiet għall-iġġustifikar tal-valutazzjoni kumulattiva ta' l-importazzjonijiet mill-pajjiżi konċernati intlaħqu. Fuq din il-bażi, din it-talba kellha tiġi rifjutata u l-premessa (84) tar-Regolament provviżorju hija konfermata.(76) Produttur esportatur Eġizzjan qal ukoll li l-volum ta' esportazzjoni limitata tiegħu matul il-PI ma kkawżax dannu lill-industrija tal-Komunità u li għalhekk is-sitwazzjoni tiegħu għandha tiġi evalwata separatement. Rigward dan, qed jiġi nnutat li skond l-Artikolu 3(4) tar-Regolament bażiku l-effett ta' l-importazzjonijiet dumped fuq is-sitwazzjoni ta' l-industrija tal-Komunità għandhom jiġu evalwati kumulattivament jekk, fost l-oħrajn, il-volum ta' l-importazzjonijiet minn kull pajjiż soġġett għall-investigazzjoni ma jkunx negliġibbli. Minħabba li l-importazzjonijiet mill-Eġittu instabu li laħqu sehem mis-suq ta' 3.7% matul il-PI, ma kinux negliġibbli fi ħdan it-tifsira ta' l-Artikolu 5(7) tar-Regolament bażiku. Għalhekk, din l-asserzjoni kellha tiġi rifjutata.(77) Minħabba li m’hemm l-ebda kummenti oħra f'dan ir-rigward, il-premessi (82) sa (89) tar-Regolament provviżorju huma b'dan ikkonfermati.8.4. Twaqqigħ fil-prezz(78) Parti waħda interessata qalet li l-marġini ta' twaqqigħ misjub fir-Regolament provviżorju għandu jitnaqqas bi 3 % għal 5 % sabiex jirrifletti FeSi "minn sors lokali", minħabba li l-produttur ta' l-azzar fil-Komunità allegatament iħallas premium għal materjal minn sors ta' l-UE li jirrifletti affidabbiltà, kwalità u forniment fil-ħin.(79) Il-premessi (38) u (87) sa (89) tar-Regolament provviżorju jispjegaw il-bażi għall-paragun tal-prezzijiet iċċarġjati lill-industrija tal-Komunità ma' dawk iċċarġjati lill-esportaturi konċernati. Il-paragun ħa kont tal-kwalitajiet varji tal-prodott konċernat kif definit fil-premessa (13) tar-Regolament provviżorju. Aktar minn hekk, rigward l-affidabbiltà u l-forniment fil-ħin, l-investigazzjoni ma żvelatx li l-ħlas ta' premium simili kien qed isir jew li dan il-vantaġġ kompetittiv potenzjali kien inkluż fil-prezz iċċarġjat mill-industrija tal-Komunità lill-produtturi ta' l-azzar. Finalment, il-parti interessata ma provdiet ebda evidenza biex tissostanzja l-istqarrija tagħha li allura kellha tiġi rifjutata.8.5. Is-sitwazzjoni ta' l-industrija Komunitarja(80) Ċertu partijiet interessati iddubitaw il-metodoloġija użata fil-premessa (93) tar-Regolament provviżorju għall-kalkolazzjoni tal-kapaċità ta' produzzjoni ta' l-industrija tal-Komunità. B'mod partikolari, huma ssuġġerew l-applikazzjoni ta' figura ta' kapaċità li tieħu kont ta' l-għeluq għall-manutenzjoni u l-qtugħ fl-elettriku, minflok "kapaċità teoretika nominali" kif użata fir-Regolament provviżorju.(81) L-investigazzjoni wriet li kull għeluq tal-makkinarju ta' l-industrija tal-Komunità għall-manutenzjoni jew qtugħ fl-elettriku kienu ta' natura temporanzja u li dan ma sarux fuq bażi regolari imma fi ħdn il-perjodu kkunsidrat. Ta' min jinnota li, anke jekk l-aġġustamenti kellhom isiru għall-produzzjoni tal-kapaċità, kif kien suġġerit minn dawn il-partijiet interessati, ix-xejriet rigward il-produzzjoni tal-kapaċità u l-utilizzazzjoni tal-kapaċità jibqgħu mhux mibdula. Il-konklużjonijiet li ntlaħqu fuq l-eżistenza tad-dannu materjali sofrut mill-industrija tal-Komunità wkoll jibqa' l-istess. Konsegwentement, it-talba biex tiġi applikata definizzjoni differenti għall-produzzjoni tal-kapaċità kellha tiġi rifjutata.(82) Fuq il-bażi tal-fatti u l-kunsiderazzjonijiet ta' hawn fuq, il-konklużjoni li l-industrija tal-Komunità sofriet dannu materjali, fil-premessi (107) sa (110) tar-Regolament provviżorju hija hawnhekk konfermata.9. IL-KAWŻALITÀ(83) Ċertu partijiet interessati qalu li l-valutazzjoni tar-rabta kawżali bejn id-dannu sofrut mill-industrija tal-Komunità u l-importazzjonijiet dumped m'għandhiex issir fuq bażi aggregata imma fuq bażi ta' kumpanija b'kumpanija, fid-dawl tal-fatturi kawżattivi diverġenti allegati bejn il-produtturi differenti tal-Komunità.(84) Kif diġà nnutat fil-premessa (63) hawn fuq rigward id-dannu, m'hemmx raġuni legali fl-Artikoli 3(5), 3(6) u 3(7) tar-Regolament bażiku li tissuġġerixxi li l-kawżazzjoni għandha tkun evalwata fuq il-bażi tal-produtturi individwali tal-Komunità inklużi fid-definizzjoni ta' l-industrija tal-Komunità. Din ta' l-aħħar hija definita fl-Artikolu 4 tar-Regolament bażiku bħala l-produtturi tal-Komunità b'mod sħiħ tal-prodotti simili jew dawk li l-produzzjoni kollettiva tagħhom tirrappreżenta proporzjon ewlieni tal-produzzjoni totali tal-Komunità.9.1. Effett ta’ l-importazzjonijiet illi huma l-oġġetti ta’ dumping(85) Ta’ min jiftakar li l-volum ta’ l-importazzjonijiet dumped li joriġinaw fil-pajjiżi kkonċernati u s-sehem mis-suq żdiedu sew matul il-perjodu kkunsidrat. Kien hemm ukoll koinċidenza ċara fiż-żmien bejn iż-żieda ta' l-importazzjonijiet dumped u d-deterjorament tas-sitwazzjoni ekonomika ta' l-industrija tal-Komunità. L-industrija Komunitarja ma kinitx kapaċi żżid il-prezzijiet tal-bejgħ tagħha sal-livell meħtieġ biex tkopri l-ispejjeż kollha tagħha, peress li l-prezzijiet tal-bejgħ tagħha tnaqqsu matul il-PI mill-importazzjonijiet li huma l-oġġett ta’ dumping.(86) Fuq il-bażi ta’ dawn ta’ hawn fuq, is-sejbiet u l-konklużjonijiet milħuqa fl-premessi (112) sa (114) tar-Regolament provviżorju kienu kkonfermati.9.2. Issettjar tal-prezz tal-Ferro-silikon(87) Ċerti partijiet interessati qalu li l-FeSi huwa komodità nnegozjata fis-suq globali u li l-prezzijiet tas-suq tal-FeSi kienu stabbiliti b'domanda li tinbidel ta' l-industrija ta' l-azzar u ma kinux bażati fuq l-ispiża.(88) F'ekonomiji tas-suq u f'kundizzjonijiet normali tas-suq, il-prezzijiet huma ġeneralment stabbilti bil-livelli ta' domanda u l-offerta għal ċertu prodott fis-suq. Madankollu, jista' jkun hemm fatturi oħra bħall-preżenza ta' importazzjonijiet dumped bi prezz baxx, li wkoll għandhom rwol ewlieni fil-livell tal-prezzijiet. Fil-każ kurrenti, l-investigazzjoni wriet li fil-fatt il-mekkaniżmi għall-issettjar tal-prezzijiet għall-FeSi kienu influwenzati bil-preżenza tal-kwantitajiet sinifikanti ta' importazzjonijiet dumped. Filwaqt li huwa ċertament minnu li d-domanda globali għall-FeSi, b'mod partikolari mill-industrija ta' l-azzar, influwenzat il-prezzijiet f'ċertu partijiet tal-perjodu kkunsidrat, l-informazzjoni disponibbli wriet li kien hemm perjodu li fihom il-prezzijiet kontrattwali tal-FeSi naqsu minkejja ż-żieda fil-domanda.(89) L-istess partijiet interessati provdew informazzjoni li turi l-iżvilupp ta' l-UE għall-produzzjoni ta' l-azzar u l-istainless steel fl-UE u l-prezzijiet ta' l-UE tal-FeSi mill-2002 'il quddiem. Minn din id-data l-partijiet interessati waslu għall-konklużjoni li l-prezzijiet tal-FeSi setgħu biss telgħu bid-domanda (primarjament mill-produtturi ta' l-azzar). Madankollu, l-analiżi ta' l-informazzjoni kkonfermat il-konklużjoni milħuqa fil-premessa (87), jiġifieri li anke fuq livell ta' Komunità, il-prezzijiet tal-FeSi f'ċerti perjodi kienu qed jonqsu minkejja żieda fid-domanda mill-industrija ta' l-azzar).(90) Għalhekk, l-istqarrija li l-livell baxx tal-prezzijiet tal-FeSi kien determinat mid-domanda u mhux mill-importazzjonijiet dumped kellha tiġi rifjutata.9.3. Il-kompetittività ta’ l-industrija tal-Komunità(91) Parti waħda interessata qalet li d-dannu sofrut mill-industrija tal-Komunità kellu jiġi attribwit biss għan-nuqqas ta' kompetittività ta' l-industrija tal-Komunità u mhux minħabba l-importazzjonijiet dumped. B'mod partikolari din il-parti interessata kkwotat dokument ta' ħidma[3] fejn il-materji primi u l-enerġija kienu kwotati bħala l-aktar fatturi importanti ta' kompetittività għall-industrija ta' l-UE għall-metalli.(92) L-analiżi tad-dokument ta' ħidma msemmi qabel, madankollu, wriet li m'hemm ebda konklużjoni fit-test li tirreferi għal xi nuqqas ta' kompetittività mill-industrija Ewropew tal-Ferro-alloys. Bil-kuntrarju, dan id-dokument ta' ħidma jindika li l-produtturi tal-Ferro-alloys " qed jaffaċċjaw importazzjonijiet li qed jiżdiedu minn pajjiżi terzi eż. ir-RPĊ, ir-Russja, l-Ukraina, il-Brażil u l-Każakstan. Dan jista' jkun ta' theddida għas-sostenibbiltà fit-tul ta' l-idustrija tal-Ferro-alloys ta' l-UE jekk ma jiġix żgurat malajr livell ugwali ma' kompetituri minn pajjiżi terzi[4] ". Fuq il-bażi ta’ dan t’hawn fuq, it-talba ġiet irrifjutata.(93) L-istess parti interessata argumentat ukoll li l-parti l-kbira tal-produtturi tal-Komunità diġà ma kinux qed jagħmlu profitt qabel seħħ dumping dannuż fis-suq tal-Komunità. Għalhekk, ma kinux l-importazzjonijiet dumped imma l-istrutturi ta' l-ispejjeż vulnerabbli li kkawżaw is-sitwazzjoni ekonomika dgħajfa ta' l-industrija tal-Komunità.(94) Kif jidher ċar fil-premessa (97) tar-Regolament provviżorju, l-industrija tal-Komunità għamlet profitt fl-2003 b'marġini ta' profitt ta' qabel it-taxxa ta' 2.3 %, li żdied għal 2.7 % fl-2004. Fl-2005, madankollu, seħħet xejra sinifikanti 'l isfel fil-profitabbilità u t-telf laħaq fatturat ta' -9.2%. L-akbar telf ta' -12.9%, seħħ matul il-PI. F'dan il-kuntest, qed jiġi mfakkar li parti mill-2005 hija koperta mill-PI. Konsegwentement, l-argument li l-industrija tal-Komunità diġà kienet qed tagħmel telf qabel seħħ id-dumping kellu jiġi rifjutat.9.4. Importazzjonijiet minn pajjiżi terzi oħra(95) Fir-rigward ta' l-importazzjonijiet minn pajjiżi terzi oħra, fin-nuqqas ta' kummenti ġodda, il-konklużjoni milħuqa fil-premessa (121) tar-Regolament provviżorju li dawn l-importazzjonijiet ma kkontribwewx għad-dannu soffert mill-industrija tal-Komunità hija konfermata.9.5. L-effetti ta' fatturi oħra9.5.1. Kummenti mill-partijiet interessati(96) Għadd ta' partijiet interessati tennew l-istqarrijiet li ressqu qabel l-impożizzjoni tal-miżuri provviżorji, li d-dannu materjali soffert mill-industrija tal-Komunità kien allegatament kawżat minn fatturi oħra apparti l-importazzjonijiet dumped. Dawn l-istqarrijiet ġew indirizzati sewwa fir-Regolament provviżorju. Aktar speċifikament, l-istqarrijiet imsemmija dwar id-dannu materjali li allegatament l-industrija Komunitarja ġabet fuqha kienu indirizzati fil-premessi (134) sa (136) tar-Regolament provviżorju u l-istqarrijiet rigward it-tnaqqis fid-domanda għall-azzar kienu indirizzati fil-premessa (124) tar-Regolament provviżorju. Anke jekk ma kienx hemm elementi ġodda provduti biex jappoġġaw dawn l-istqarrijiet, is-sejbiet u l-konklużjonijiet ewlenin li kienu stabbiliti fir-Regolament provviżorju huma ċċarati aktar hawn taħt.9.5.1.1. Żieda fl-ispejjeż tal-produzzjoni ta' l-industrija tal-Komunità(97) Għadd ta' partijiet interessati qalu li ż-żidiet qawwija fl-ispejjeż, b'mod partikolari materji primi u elettriku, sofferti mill-industrija tal-Komunità u t-tnaqqis fil-kapaċità ta' produzzjoni ta' wieħed mill-produtturi tal-Komunità kkawżaw id-dannu materjali misjub matul il-PI.(98) Fir-rigward ta' l-allegat tnaqqis fil-kapaċità ta' produzzjoni ta' wieħed mill-produtturi tal-Komunità, qed jiġi mfakkar li aġġustament tal-kapaċità sar kif imsemmi fil-premessa (93) tar-Regolament provviżorju sabiex jittieħed kont sħiħ ta' din is-sitwazzjoni partikolari.(99) Rigward iż-żidiet fl-ispiża, l-industrija tal-Komunità allegat li ż-żidiet fl-ispiża osservati fl-industrija ta' l-allojs ġeneralment iseħħu fuq skala dinjija u hekk jaffettwaw ugwalment l-industrija madwar id-dinja. Analiżi ta' l-iżvilupp tal-prezz ta' oġġetti ewlenin matul il-perjodu kkunsidrat juri li l-ispejjeż żdiedu (l-elettriku, quartzite u electrode paste). Madankollu, l-investigazzjoni wriet li anke jekk dawn iż-żidiet kienu parzjalment kumpensati minn żidiet fil-prezz tal-bejgħ, il-preżenza ta' importazzjonijiet dumped bi prezz baxx ma ħallietx lill-industrija tal-Komunità li tgħaddi l-effett sħiħ taż-żidiet fl-ispejjeż fuq il-prezz tal-bejgħ. Il-premessi (131) sa (140) tar-Regolament provviżorju huma, għalhekk, ikkonfermati.(100) Għadd ta' partijiet interessati argumentaw li produttur wieħed speċifiku tal-Komunità kellu problemi mal-fornitur tiegħu ta' l-elettriku li wasslu għal tnaqqis fil-kwantitajiet tal-produzzjoni fl-2005 u l-2006. Huma argumentaw li dan spjega b'mod sħiħ it-tnaqqis fil-produzzjoni u l-volum tal-bejgħ mill-industrija tal-Komunità u t-telf fil-profittabilità.(101) Kif diġà msemmi fil-premessa (83) hawn fuq, il-kawża tad-dannu soffrut għandha tiġi analizzata fuq il-livell ta' l-industrija tal-Komunità b'mod sħiħ. Madankollu, f'ġieh l-argument, anke jekk id-data ta' dan il-produttur kellha tiġi eskluża mill-evalwazzjoni tad-dannu, ix-xejriet osservati għall-bqija ta' l-industrija tal-Komunità jibqgħu ferm negattivi u jkomplu juru dannu materjali. Għalhekk din l-asserzjoni kellha tiġi rifjutata.9.5.2. Il-konklużjoni dwar il-kawżalità(102) Meta titqies l-analiżi ta’ aktar ’il fuq li għamlet distinzjoni xierqa bejn u sseparat l-effetti tal-fatturi kollha magħrufa fis-sitwazzjoni ta’ l-industrija Komunitarja mill-effetti ta’ ħsara ta’ l-importazzjonijiet li kienu soġġetti għal dumping, hawnhekk qed jiġi kkonfermat li dawn il-fatturi l-oħra bħala tali ma jdawrux il-fatt li l-ħsara vvalutata trid tkun attribwita lill-importazzjonijiet li kienu soġġetti għal dumping.(103) Minħabba dan t'hawn fuq, qed jiġi konkluż li l-importazzjonijiet dumped tal-FeSi li joriġinaw fir-Repubblika tal-Poplu taċ-Ċina, l-Eġittu, il-Każakstan, l-eks Repubblika Jugożlava tal-Maċedonja u r-Russja kkawżaw dannu materjali lill-industrija tal-Komunità fi ħdan it-tifsira ta' l-Artikolu 3(6) tar-Regolament bażiku.(104) Minħabba li ma kien hemm l-ebda kummenti f’dan ir-rigward, il-konklużjonijiet fil-premessi (137) sa (140) tar-Regolament provviżorju huma b’dan ikkonfermati.10. L-INTERESS KOMUNITARJU10.1. L-interess ta' l-industrija tal-Komunità u tal-produttur l-ieħor tal-Komunità(105) Ċerti partijiet interessati argumentaw li s-suq tal-FeSi irkupra mit-tmiem tal-PI u li l-prezzijiet allegatament laħqu livelli rekord. L-industrija tal-Komunità għalhekk setgħet tkompli l-produzzjoni u żżid il-profittabilità mingħajr ħtieġa li timponi l-miżuri kontra d-dumping. Barra minn hekk, kien allegat ukoll li se jkunu biss produtturi esportaturi li qegħdin f'pajjiżi terzi mhux konċernati mill-miżuri anti-dumping il-benefiċjarji ta' l-impożizzjoni tal-miżuri minflok l-industrija tal-Komunità.(106) Skond l-Artikolu 6(1) tar-Regolament bażiku, informazzjoni relatata ma' perjodu sussegwenti għall-PI għandha normalment tiġi kkunsidrata sabiex tintlaħaq sejba. F'kull avveniment, filwaqt li l-informazzjoni disponibbli turi li l-prezzijiet tal-FeSi fil-fatt segwew xejra 'l fuq fix-xhur tara l-PI, il-prezzijiet ta' l-ispejjeż ewlenin għall-FeSi ukoll żdied fl-istess perjodu. Fuq din il-bażi, ma tistax tintlaħaq konklużjoni li l-industrija tal-Komunità irkuprat sal-grad li l-impożizzjoni tal-miżuri ma tkunx meħtieġa. Dan l-argument kellu għalhekk jiġi rifjutat.(107) Fir-rigward ta' l-argument li jkunu biss produtturi esportaturi li qegħdin f'pajjiżi terzi mhux konċernati mill-miżuri anti-dumping il-benefiċjarji ta' l-impożizzjoni tal-miżuri minflok l-industrija tal-Komunità, qed jiġi mfakkar li l-għan tal-miżuri anti-dumping huwa biex jiġu kkorreġuti l-effetti tad-dumping li jfixklu l-kummerċ u biex jerġa' jkun hemm kompetizzjoni effettiva fis-suq tal-Komunità. Fuq naħa, l-importazzjonijiet mill-pajjiżi konċernati għalhekk mhux se jinżammu milli jidħlu fis-suq tal-Komunità fejn il-kompetizzjoni effettiva se tkun hemm għall-benefiċċju ta' l-operaturi kollha. Bl-istess mod, l-industrija tal-Komunità se tieħu l-benefiċċji tar-restawrazzjoni tal-kompetizzjoni effettiva fis-suq tal-Komunità. Fuq il-bażi ta' dan, qed jiġi kkunsidrat li l-argument huwa bla bażi u għalhekk irid jiġi rifjutat.(108) Minħabba li ma kien hemm ebda kummenti f'dan il-qasam partikolari, is-sejbiet fil-premessi (143) sa (149) tar-Regolament provviżorju huma hawnhekk ikkonfermati.10.2. L-interess tal-fornituri tal-materja prima(109) Minħabba li ma kien hemm ebda kummenti oħra mill-fornituri, wara l-iżvelar tas-sejbiet provviżorji, il-premessi (150) sa (152) tar-Regolament provviżorju huma hawnhekk ikkonfermati.10.3. L-interess ta’ l-importaturi(110) Parti waħda interessata li timporta l-FeSi mir-RPĊ u li twasslu prinċipalment lill-funderiji allegat li l-impożizzjoni tal-miżuri anti-dumping se jkollhom effetti negattivi serji fuq l-industrija tal-ħadid fondut li jirriżultaw fl-għeluq ta' l-istabbilimenti fit-tali industrija u konsegwentement telf ta' impjiegi fis-suq tal-Komunità.(111) Madankollu, kif issottolineat fil-premessa (115) hawn taħt, minkejja kooperazzjoni ferm limitata mill-funderiji, investigazzjoni oħra mwettqa wara l-impożizzjoni tal-miżuri provviżorji wriet li l-impożizzjoni tal-miżuri x'aktarx mhix se jkollha effett negattiv sinifikanti fuq il-funderiji. Għalhekk, din l-asserzjoni kellha tiġi rifjutata.(112) Minħabba li ma kien hemm ebda kummenti f'dan il-qasam partikolari, is-sejbiet fil-premessi (153) sa (158) tar-Regolament provviżorju huma hawnhekk ikkonfermati.10.4. L-interess ta’ l-utenti(113) Kif issottolineat fil-premessi (2) sa (4) hawn fuq, l-effett possibbli tal-miżuri provviżorji fuq is-sitwazzjoni ta' l-utenti industrijali, b'mod partikolari l-funderiji u l-produtturi ta' l-azzar, ġiet eżaminata aktar. Minkejja li aktar minn 500 kwestjonarju ntbagħtu lill-partijiet interessati, il-kooperazzjoni tagħhom, kif spjegat fil-premessa (4) hawn fuq, kienet limitata ferm.(114) L-analiżi addizzjonali kkonċentrat fuq żewġ gruppi ewlenin ta' utenti, prinċipalment produtturi ta' l-azzar u funderiji. Fuq il-bażi ta' l-informazzjoni addizzjonali li waslet, ġie konfermat li bħala medja l-FeSi jagħti kont għal madwar 0.7% ta' l-ispiża tal-produzzjoni għall-produtturi ta' l-azzar. Għall-funderiji, is-sehem instab li kien ogħla (1.4% ta' l-ispiża tal-produzzjoni).(115) Fuq dik il-bażi, u meta jittieħed kont li r-rata medja ta' dazju definittiv anti-dumping huwa 23.4%, l-impatt tal-miżuri fuq l-industrija ta' l-azzar u l-funderiji mhix mistennija li tkun sinifikanti minħabba li l-aktar li tista' taffettwa r-riżultati finanzjarji huwa b'0.16% u 0.33% rispettivament. L-agħar sitwazzjoni għandha tidher fid-dawl ta' l-effetti benefiċjarji li l-korrezzjoni għat-tfixkil fil-kummerċ se jkollhom għall-kummerċ ġenerali tal-Komunità. Aktar minn hekk, jekk il-fatt li l-importazzjonijiet mill-pajjiżi konċernati jammontaw għall-madwar 50% tal-Konsum tal-Komunità jiddaħħal f'dan l-analiżi, f'dak il-każ l-effett tal-miżuri għar-riżultati finanzjarji ta' l-industriji utenti ikun aktar baxx b'mod sinifikanti.(116) Minħabba dan t'hawn fuq, il-premessa (166) tar-Regolament provviżorju hi hawnhekk ikkonfermata.10.5. Proċedimenti preċedenti(117) Għadd ta' partijiet interessati qalu li minħabba li l-miżuri anti-dumping imposti fil-passat allegatament ma kellhomx l-effetti rimedjali mistennija fuq l-industrija tal-Komunità, l-istituzzjonijiet iddeċidew li jħallu l-miżuri anti-dumping jiskadu[5] fl-2001.(118) Mingħajr ma jsiru kummenti dwar il-korrettezza ta' l-istqarrija t'hawn fuq, ir-Regolament bażiku jeħtieġ li d-deċiżjonijiet jittieħdu fuq il-bażi ta' l-informazzjoni miġbura u analizzata matul l-investigazzjoni relevanti u mhux fuq il-bażi ta' l-investigazzjonijiet preċedenti. L-assunzjoni t'hawn fuq li saret minn dawn il-partijiet interessati għalhekk mhix relevanti fil-każ preżenti u trid tiġi rifjutata.10.6. Konklużjoni dwar l-interess tal-Komunità(119) Minħabba r-riżultati ta' aktar investigazzjoni ta' l-aspetti ta' l-interess tal-Komunità tal-każ deskritt hawn fuq, is-sejbiet u l-konklużjonijiet li hemm fil-premessi (141) sa (168) tar-Regolament provviżorju huma hawn konfermati.11. MIŻURI ANTI-DUMPING DEFINITTIVI11.1. Il-livell li fih titneħħa l-ћsara(120) Għadd ta' partijiet interessati kkuntestaw is-sejba provviżorja li marġini ta' profitt ta' 5 % ikun marġini ta' profitt li jista' jinkiseb b'mod raġonevoli minn industrija ta' dan it-tip fis-settur taħt kundizzjonijiet normali ta' kompetizzjoni.(121) Parti waħda interessata qalet li l-marġini ta' profitt għall-industrija tal-Komunità użat għad-determinazzjoni tal-livell ta' eliminazzjoni ta' dannu għandu jkun stabbilit fil-livell ta' profitt imwettaq mill-industrija tal-Komunità fis-sena 2003, i.e. 2.3% u f'ebda każ aktar minn dak tas-sena 2004 li kienet sena tajba b'mod eċċezzjonali għas-settur ta' l-alloys.(122) Id-determinazzjoni tal-livell ta' l-eliminazzjoni tad-dannu għandha tkun bażata fuq valutazzjoni tal-livell ta' marġini ta' profitt li l-industrija tal-Komunità tista' tistenna li tikseb b'mod raġonevoli fin-nuqqas ta' importazzjonijiet dumped, fuq il-bejgħ tal-prodott simili fuq is-suq tal-Komunità. Il-marġini ta' profitt imwettaq fil-bidu tal-perjodu kkunsidrat b'investigazzjoni partikolari jista' jiġi kkunsidrat bħala l-profitt miksub fin-nuqqas ta' importazzjonijiet dumped. Madankollu, qed jiġi mfakkar li waqt l-investigazzjoni għar-reviżjoni ta' l-iskadenza li wasslet għat-twaqqif tal-miżuri anti-dumping applikabbli għall-importazzjonijiet tal-FeSi li joriġinaw mill-Brażil, ir-RPĊ, il-Każakstan, ir-Russja, l-Ukraina u l-Veneżwela l-profitti mwettqa mill-industrija tal-Komunità fin-nuqqas ta' importazzjonijiet dumped laħqu livelli sa 11.2%[6]. Għalhekk, il-mira ta' profitt applikat ta' 5 % użat fl-investigazzjoni preżenti kif spjegat fil-premessa (171) tar-Regolament provviżorju tirrifletti strateġija aktarx konservattiva. Fuq il-bażi ta’ dan t’hawn fuq, it-talba ġiet irrifjutata.(123) Fin-nuqqas ta' xi kummenti oħra dwar il-livell tat-tneħħija tal-ħsara, il-premessi (169) sa (171) tar-Regolament proviżorju huma b'dan ikkonfermati.11.2. Il-forma u l-livell ta' dazji(124) Fid-dawl ta' dak li ntqal u skond l-Artikolu 9(4) tar-Regolament bażiku, id-dazju anti-dumping definittiv għandu jiġi impost fuq livell biżżejjed biex titneħħa l-ħsara kkawżata mill-importazzjonijiet mingħajr ma jinqabeż il-marġinu ta' dumping misjub.(125) Fid-dawl tal-kummenti li waslu minn ċertu partijiet interessati wara l-iżvelar proviżorju u fid-dawl tar-reviżjonijiet deskritti f'dan ir-Regolament, ċertu marġini ġew emendati.(126) Ir-rata ta' dazji definittivi huma definittivament stabbiliti kif ġej:Pajjiż | Il-kumpanija | Il-marġni ta’ l-eliminazzjoni tal-ħsara | Il-marġini tad-dumping | Ir-rata tad-dazju anti-dumping |Ir-RPĊ | Erdos Xijin Kuang Co., Ltd. , Qipanjing Industry Park | 21,4 % | 15,6% | 15,6% |Lanzhou Good Land Ferroalloy Factory Co., Ltd., Xicha Village | 31,4 % | 29,0 % | 29,0 % |Il-kumpaniji l-oħra kollha | 31,2 % | 55,6 % | 31,2 % |Ir-Russja | Chelyabinsk Electrometallurgical Integrated Plant, Chelyabinsk u Kuznetsk Ferroalloy Works, Novokuznetsk | 31,3 % | 22,7 % | 22,7 % |Bratsk Ferroalloy Plant, Bratsk | 18,8 % | 17,8 % | 17,8 % |Il-kumpaniji l-oħra kollha | 31,3 % | 22,7 % | 22,7 % |L-Eġittu | The Egyptian Ferroalloys Company, il-Kajr | 27,1 % | 15,4% | 15,4% |Egyptian Chemical Industries KIMA, il-Kajr | 18,0 % | 24,8 % | 18,0 % |Il-kumpaniji l-oħra kollha | 18,0 % | 24,8 % | 18,0 % |Il-Każakstan | Il-Kumpaniji kollha | 33,9 % | 37,1 % | 33,9 % |Dik li kienet ir-Repubblika Jugożlava tal-Maċedonja | Il-Kumpaniji kollha | 19,0 % | 5,4 % | 5,4 % |(127) Xi partijiet interessati proponew li jiġi impost prezz minimu ta' importazzjoni minflok dazju ad valorem. Madankollu, ġie kkunsidrat li l-impożizzjoni ta' prezz minimu ta' l-importazzjoni ma kienx ikun adatt f'dan il-każ. Instab li l-FeSi huwa importat f'firxa wiesgħa ta' tipi differenti b'livelli ta' prezz differenti b'mod sinifikanti. Barra minn hekk, l-esportaturi kollha li kkooperaw għandhom livelli ta' dazju differenti (uħud bażati fuq marġini ta' dumping, uħud fuq marġini ta' dannu) li jeħtieġu għadd ta' prezzijiet minimi ta' l-importazzjoni differenti. L-impożizzjoni ta' prezz minimu ta' importazzjoni, f'dawn iċ-ċirkostanzi, tkun miżura ferm ineffiċjenti. Dan l-argument ġie għalhekk rifjutat.(128) Ir-rati tad-dazju anti-dumping ta’ kumpanija individwali li ġew speċifikati f’dan ir-Regolament kienu stabbiliti fuq il-bażi tas-sejbiet ta’ l-investigazzjoni preżenti. Gћalhekk, dawn jirriflettu l-qagħda ta’ dawn il-kumpaniji li nstabet matul l-investigazzjoni. Dawn ir-rati ta' dazju (kuntrarju għad-dazju fil-pajjiż kollu applikabbli għall-"kumpaniji l-oħra kollha") huma għalhekk esklussivament applikabbli għal importazzjonijiet ta' prodotti li joriġinaw fil-pajjiżi interessat u għalhekk mill-entitajiet legali speċifiċi msemmija. Il-prodotti importati li tipproduċi kwalunkwe kumpanija oħra mhux speċifikament imsemmija fil-parti operattiva ta’ dan ir-Regolament b’isimha u bl-indirizz tagħha, inkluż l-entitajiet relatati ma’ dawk speċifikament imsemmija, ma jistgħux jibbenefikaw minn dawn ir-rati u għandhom ikunu soġġetti għar-rata tad-dazju applikabbli "għall-kumpaniji l-oħra kollha".(129) Kwalunkwe pretensjoni li titlob l-applikazzjoni ta’ dawn ir-rati ta’ dazju anti-dumping gћal kumpaniji individwali (eż. wara bdil fl-isem ta' l-entità jew wara li jiġu stabbiliti entitajiet ġodda tal-produzzjoni jew tal-bejgћ) gћandha tiġi minnufih indirizzata lill-Kummissjoni[7] bl-informazzjoni kollha rilevanti, b’mod partikolari fir-rigward ta’ kwalunkwe modifikazzjoni fl-attivitajiet tal-kumpanija marbuta mal-produzzjoni, mal-bejgћ domestiku u ma’ dak ta’ l-esportazzjoni u li jkunu assoċjati, pereżempju, ma’ dik il-bidla fl-isem jew ma’ dik il-bidla fl-entitajiet tal-produzzjoni u tal-bejgћ. Jekk ikun hemm bżonn, ir-Regolament ikun imbagħad emendat kif xieraq billi tiġi aġġornata l-lista ta' kumpaniji li jgawdu minn rati ta' dazju individwali.11.3. Impenji fuq il-prezz(130) L-impenn offrut mill-produttur esportatur f'dik li kienet ir-Repubblika Jugożlava tal-Maċedonja ġie aċċettat fl-istadju proviżorju bir-Regolament tal-Kummissjoni (KE) Nru 994/2007. Wara l-iżvelar tas-sejbiet definittivi, produttur esportatur wieħed fl-Eġittu, iż-żewġ produtturi li kooperaw fir-Russja u esportatur Ċiniż offrew impenji ta' prezzijiet skond l-Artikolu 8(1) tar-Regolament bażiku.(131) Qed jiġi nnutat madankollu, li minħabba l-impożizzjoni tal-miżuri provviżorji l-prodott konċernat u l-prodott simili wrew volatilità konsiderevoli fil-prezzijiet u għalhekk l-FeSi m'għadhiex kunsidrata aktar adatta għal impenn ta' prezz fiss. Sabiex tingħeleb din il-problema, il-possibbiltà ta' indiċi għall-prezz minimu ta' importazzjoni għall-prezz ta' l-ispiża ewlenija kien eżaminat. Ġie konkluż, madankollu, li l-volatilità fil-prezzijiet fis-suq ma jistgħux jiġu spjegati biss b'żieda fil-prezz ta' l-ispiża prinċipali, u għalhekk mhux possibbli li jiddaħħlu fl-indiċi l-prezzijiet minimu ta' l-importazzjoni għall-prezz tad-dħul ewlieni ta' l-ispiża. Fuq il-bażi ta' dan ta' hawn fuq, ġie konkluż li dawn l-impenji offruti fuq il-prezz kellhom jiġu rifjutati.(132) Fl-eżaminazzjoni ta' jekk l-erba' impenji offruti wara l-iżvelar tas-sejbiet definittivi setgħux jiġu aċċetti jew le, il-Kummissjoni eżaminat ukoll l-impenji aċċettati fl-istadju provviżorju mill-produttur esportatur f'dik li kienet ir-Repubblika Jugożlava tal-Maċedonja taħt iċ-ċirkostanzi li nbidlu tal-volatilità tal-prezz. Minħabba l-volatilità għolja tal-prezz deskritta hawn fuq, il-prezz minimu ta' l-importazzjoni tas-sejbiet m'għadux biżżejjed biex jelimina l-effett dannuż tad-dumping kif stabbilit bl-investigazzjoni. Fil-fatt, il-prezzijiet żdiedu b'mod konsiderevoli fix-xhur wara l-aċċettazzjoni ta' l-impenn. Minħabba l-fatt li l-prezz minimu ta' l-importazzjoni ma jistax jiġi indiċizzat, ġie konkluż li l-impenji fil-forma kurrenti, jiġifieri bi prezzijiet minimi fissi ma jistgħux jiffunzjonaw aktar. Għalhekk l-aċċettazzjoni ta' l-impenji offruti mill-produttur esportatur fl-eks Repubblika Jogoslava tal-Maċedonja għandha tiġi irtirata. F'dan ir-rigward, il-Kummissjoni irtirat l-aċċettazzjoni ta' l-impenn bir-Regolament tal-Kummissjoni (KE) Nru [INSERT]/2008[8].11.4. Il-ġbir definittiv tad-dazji provviżorji u s-superviżjoni speċjali(133) Minħabba l-kobor tal-marġini ta' dumping li nstabu u fid-dawl tal-livell ta' ħsara ikkaġunat lill-industrija tal-Komunità, huwa meqjus neċessarju li l-ammonti li ġew żgurati permezz tad-dazju anti-dumping provviżorju, impost mir-Regolament proviżorju, jiġifieri r-Regolament (KE) Nru 994/2007, għandhom jinġabru b'mod definittiv sa l-ammont tad-dazji definittivi imposti. Fejn id-dazji definittivi jkunu aktar baxxi mid-dazji provviżorji, l-ammonti żgurati b'mod provviżorju b'żieda mar-rata definittiva tad-dazji anti-dumping għandhom jinħelsu. Fejn id-dazji definittivi huma ogħla mid-dazji provviżorji, għandhom jinġabru b'mod definittiv biss l-ammonti żgurati fil-livell tad-dazji provviżorji.(134) Sabiex jitnaqqsu kemm jista' jkun ir-riskji ta' elużjoni minħabba d-differenza għolja fir-rati tad-dazju, huwa meqjus li jinħtieġu miżuri speċjali f'dan il-każ sabiex jiżguraw l-applikazzjoni xierqa tad-dazji anti-dumping. Dawn il-miżuri speċjali, li japplikaw biss għal kumpaniji li għalihom iddaħħlet rata tad-dazju individwali, jinkludu l-preżentazzjoni lill-awtoritajiet doganali ta’ l-Istati Membri ta’ fattura kummerċjali valida, li trid tikkonforma mar-rekwiżiti stipulati fl-Anness. L-importazzjonijiet li ma jkunux akkumpanjati b’fattura tali gћandhom jiġu soġġetti gћad-dazju residwu ta’ l-anti-dumping li japplika gћall-esportaturi l-oћra kollha.(135) Ta’ min ifakkar li jekk l-esportazzjonijiet mill-kumpaniji li jgawdu minn rati aktar baxxi ta’ dazju individwali jiżdiedu b’mod sinifikanti fil-volum wara l-impożizzjoni tal-miżuri anti-dumping, fit-tifsira ta’ l-Artikolu 13(1) tar-Regolament bażiku din iż-żieda fil-volum tista’ titqies bћala waħda li tikkostitwixxi fiha nnfisha bidla fil-mudell tan-negozju li tkun dovuta għall-impożizzjoni tal-miżuri. F’dawn iċ-ċirkustanzi, u sakemm jintlaħqu l-kundizzjonijiet, tista’ tingħata bidu għal investigazzjoni ta’ kontra l-elużjoni. Din l-investigazzjoni tista’, inter alia, teżamina l-ћtieġa għat-tneћћija tar-rati tad-dazju individwali u għall-impożizzjoni konsegwenti tad-dazju madwar il-pajjiż kollu.ADOTTAT DAN IR-REGOLAMENT:Artikolu 11. Dazju definittiv anti-dumping huwa b’dan impost fuq l-importazzjonijiet tal-ferro-silikon li jagħmel parti mill-kodiċijiet tan-NM 7202 21 00, 7202 29 10 o 7202 29 90 , u li joriġinaw fir-Repubblika tal-Poplu taċ-Ċina, fl-Eġittu, fil-Każakstan, f'dik li kienet ir-Repubblika Jugożlava tal-Maċedonja u fir-Russja.2. Ir-rata tad-dazju anti-dumping definittiv li hi applikabbli għall-prezz nett, ħieles fil-fruntiera tal-Komunità, qabel id-dazju, tal-prodotti mmanifatturati mill-kumpaniji mniżżla hawn taħt għandha tkun kif ġej:Pajjiż | Il-kumpanija | Ir-rata ta’ dazju anti-dumping (%) | Kodiċi TARIC addizzjonali |Ir-Repubblika tal-Poplu taċ-Ċina | Erdos Xijin Kuangye Co., Ltd., Qipanjing Industry Park | 15,6 | A829 |Lanzhou Good Land Ferroalloy Factory Co., Ltd, Xicha Village | 29,0 | A830 |Il-kumpaniji l-oħra kollha | 31,2 | A999 |L-Eġittu | The Egyptian Ferroalloys Company, IL-kAJR | 15,4 | A831 |Il-kumpaniji l-oħra kollha | 18,0 | A999 |Il-Każakstan | Il-Kumpaniji kollha | 33,9 | - |Dik li kienet ir-Repubblika Jugożlava tal-Maċedonja | Il-Kumpaniji kollha | 5,4 | - |Ir-Russja | Bratsk Ferroalloy Plant, Bratsk | 17,8 | A835 |Il-kumpaniji l-oħra kollha | 22,7 | A999 |3. L-applikazzjoni tar-rati tad-dazju individwali speċifikati gћall-kumpaniji msemmija fil-paragrafu 2 gћandha sseћћ bil-kundizzjoni li tkun ippreżentata lill-awtoritajiet doganali ta’ l-Istati Membri fattura kummerċjali valida, li trid tkun konformi mar-rekwiżiti stipulati fl-Anness. Jekk ma tiġix ippreżentata din il-fattura, gћandha tapplika r-rata tad-dazju applikabbli gћall-kumpaniji l-oћra kollha.4. Sakemm ma jkunx speċifikat mod ieћor, għandhom japplikaw id-dispożizzjonijiet dwar id-dazji tad-dwana li huma fis-seħħ.Artikolu 2L-ammonti żgurati permezz tad-dazji anti-dumping provviżorji skond ir-Regolament tal-Kummissjoni (KE) Nru 994/2007 fuq l-importazzjonijiet tal-ferro-silikon li jagħmel parti mill-kodiċijiet tan-NM 7202 21 00, 7202 29 10 u 7202 29 90 , u li joriġinaw fir-Repubblika tal-Poplu taċ-Ċina, fl-Eġittu, fil-Każakstan, f'dik li kienet ir-Repubblika Jugożlava tal-Maċedonja u fir-Russja. L-ammonti żgurati b'żieda ma' l-ammont tad-dazji anti-dumping definittivi għandhom jinħelsu. Fejn id-dazji definittivi huma ogħla mid-dazji provviżorji, l-ammonti żgurati fil-livell ta' dazji provviżorji biss għandhom ikunu definittivament miġbura.Artikolu 3Dan ir-Regolament għandu jidhol fis-seħħ fil-jum wara l-pubblikazzjoni tiegħu fil- Ġurnal Ufficjali ta' l-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, [...]Għall-KunsillIl-President[…]ANNESSDikjarazzjoni ffirmata minn uffiċjal tal-kumpanija, fil-format li ġej trid tidher fuq l-invojs kummerċjali validu imsemmi fl-Artikolu 1(3):1. L-isem u l-kariga ta’ l-uffiċjal tal-kumpanija li tkun ћarġet il-fattura kummerċjali.2. Id-dikjarazzjoni li ġejja “Jiena, hawn taћt iffirmat, niċċertifika li [il-volum] ta’ ferro-silikon li nbiegћ gћall-esportazzjoni fil-Komunità Ewropea u li huwa kopert b’din il-fattura ġie manifatturat minn (l-isem u l-indirizz tal-kumpanija) (il-kodiċi addizzjonali TARIC) fi (il-pajjiż ikkonċernat). Niddikjara li t-tagħrif provdut f’din il-fattura huwa sħiħ u korrett.Data u firma"[1] ĠU L 56, 6.3.1996, p. 1 Ir-Regolament kif emendat l-aħħar bir-Regolament tal-Kunsill (KE) Nru 2117/2005 (ĠU L 340, 23.12.2005, p. 17).[2] ĠU L 223, 29.8.2007, p. 1[3] Dokument ta' Ħidma tal-Personell tal-Kummissjoni, Analiżi ta' l-indikaturi ekonomiċi ta' l-industrija ta' l-UE tal-metalli: l-impatt tal-materji primi u l-forniment ta' l-enerġija fuq il-kompetittività, Brussell, 2.8.2006, SEC(2006) 1069.[4] Ibid. p. 88.[5] Deċiżjoni tal-Kummissjoni tal-21 ta' Frar 2001, ĠU L 84, 23.3.2001, p. 36, Premessa (129).[6] Id-Deċiżjoni tal-Kummissjoni tal-21 ta' Frar 2001, ĠU L 84, 23.3.2001, p. 36, Premessa (105).7 Il-Kummissjoni Ewropea, Direttorat Ġenerali għall-Kummerċ, Direttorat H, Uffiċċju J-79 4/23, 1049 Brussell, il-Belġju.[7] ĠU L [INSERT REFERENCE].


title: Proposta għal regolament tal-Kunsill li jemenda l-Annessi A, B u C tar-Regolament (KE) Nru 1346/2000 dwar il-proċeduri għall-insolvenza

text:
Avviż Legali Importanti

|

52007PC0070

	[pic] | KUMMISSJONI TAL-KOMUNITAJIET EWROPEJ |Brussel 26.2.2007KUMM(2007) 70 finaliProposta għalREGOLAMENT TAL-KUNSILLli jemenda l-Annessi A, B u C tar-Regolament (KE) Nru 1346/2000 dwar il-proċeduri għall-insolvenza(preżentata mill-Kummissjoni)MEMORANDUM TA' SPJEGAZZJONI1. KUNTEST TAL-PROPOSTA-  Motivazzjonijiet għall-proposta u l-għanijet tagħhaHuwa meħtieġ li jkunu emendati l-Annessi A, B u C tar-Regolament tal-Kunsill (KE) Nru 1346/2000 dwar il-proċeduri għall-insolvenza.-  Kuntest ġeneraliL-Anness A tar-Regolament tal-Kunsill (KE) Nru 1346/2000 jelenka l-proċeduri għall-insolvenza msemmija fl-Artikolu 2(a) tar-Regolament. L-Anness B jelenka l-proċeduri ta' l-istralċ imsemmija fl-Artikolu 2(c). L-Anness C jelenka l-istralċjarji msemmija fl-Artikolu 2(b).L-annessi tar-Regolament tal-Kunsill (KE) Nru 1346/2000 kienu emendati l-aħħar bir-Regolament tal-Kunsill (KE) Nru 694/2006 tas-27 ta' April 2006.Ir-Repubblika Ċeka nnotifikat lill-Kummissjoni fid-29 ta' Awissu 2006 dwar emendi ulterjuri tal-listi elenkati fl-Annessi A, B u C.-  Dispożizzjonijiet eżistenti fis-settur tal-propostaIr-Regolament (KE) Nru 1346/2000 għandu jkun emendat kif jixraq b'din il-Proposta.-  Konsistenza ma' oqsma ta' politika oħraDan ir-Regolament huwa konsistenti ma' politika Komunitarja oħra.2. KONSULTAZZJONI TAL-PARTIJIET INTERESSATI U VALUTAZZJONI TA' L-IMPATT-  Konsultazzjoni tal-partijiet interessatiKonsultazzjoni esterna ma kenitx ikkunsidrata rilevanti.-  Ġbir u użu tal-pariri ta' l-espertiMa kienx hemm il-ħtieġa għall-pariri ta' esperti esterni.-  Valutazzjoni ta' l-impattL-emendar tar-Regolament jista' jkollu effett pożittiv fuq ir-riorganizzazzjoni ta' l-impriżi.Huwa probabbli li jkollu impatt pożittiv jew newtrali fuq l-impjieg.Huwa probabbli li jkollu impatt pożittiv jew newtrali fuq l-ambjent.3. ELEMENTI LEGALI TAL-PROPOSTA-  Sinteżi ta' l-azzjoni propostaIl-proposta timmira biex temenda l-Annessi tar-Regolament (KE) Nru 1346/2000 sabiex jitqiesu l-emendi għal-leġiżlazzjoni nazzjonali dwar l-insolvenza fl-Istati Membri.-  Bażi ġuridikaIl-proposta tissejjes fuq l-Artikolu 45 tar-Regolament (KE) Nru 1346/2000.-  Il-prinċipju tas-sussidjarjetàIl-proposta taqa' taħt il-kompetenza esklussiva tal-Komunità. Il-prinċipju tas-sussidjarjetà għalhekk ma japplikax.-  Il-prinċipju tal-proporzjonalitàIl-proposta hija konformi mal-prinċipju tal-proporzjonalità minħabba r-raġunijiet li ġejjin:Il-Proposta tal-Kummissjoni tissostitwixxi l-listi għar-Repubblika Ċeka fl-Annessi A, B, u C tar-Regolament tal-Kunsill (KE) Nru 1346/2000 b'listi ġodda li jqisu t-tagħrif innotifikat mir-Repubblika Ċeka.Ir-Regolament japplika direttament fl-Istati Membri u ma jinħtieġ l-ebda miżuri ta' implimentazzjoni. Huwa ppubblikat fil-Ġurnal Uffiċjali ta' l-Unjoni Ewropea u għalhekk il-kontenut tiegħu huwa aċċessibbli għall-partijiet interessati kollha.-  Għażla ta' strumentiL-istrument propost huwa regolament.Strumenti oħrajn ma jkunux xierqa minħabba r-raġunijiet li ġejjin:Skond l-Artikolu 45 tar-Regolament tal-Kunsill (KE) Nru 1346/2000, l-Annessi tar-Regolament jistgħu jkunu emendati biss mill-Kunsill fuq inizjattiva ta' l-Istati Membri jew fuq proposta mill-Kummissjoni. Din l-iniżjattiva kondiviża kienet possibbli għal matul il-perjodu ta' ħames snin wara d-dħul fis-seħħ tat-Trattat ta' Amsterdam (ART. 67(1) KE). Madankollu, minn mindu daħal fis-seħħ it-Trattat ta' Nizza (ART. 67(2) KE), l-inizjattiva saret biss tal-Kummissjoni. Għaldaqstant hija r-responsabbiltà tal-Kummissjoni li tipproponi lill-Kunsill l-emendi għall-Annessi tar-Regolament skond l-Artikolu 45 tar-Regolament.4. IMPLIKAZZJONIJIET FUQ IL-BAġITIl-proposta m'għandha l-ebda implikazzjonijiet fuq il-baġit.5. SIMPLIFIKAZZJONIIl-proposta tipprovdi għas-simplifikazzjoni tal-proċeduri amministarttivi ta' l-awtoritajiet pubbliċi (ta' l-UE jew dawk nazzjonali) u s-simplifikazzjoni tal-proċeduri amministrattivi tal-partijiet privati.Il-qrati ta' l-Istati Membri jkunu mgħarrfa fil-ħin dwar il-proċeduri ta' l-insolvenza li għandhom ikunu rikonoxxuti.Il-kredituri, id-debituri u l-istralċjarji ta' l-insolvenza jkunu mgħarrfa dwar il-proċeduri ta' l-insolvenza li jaqgħu fl-ambitu ta' l-applikazzjoni tar-Regolament.Proposta għalREGOLAMENT TAL-KUNSILLli jemenda l-Annessi A, B u C tar-Regolament (KE) Nru 1346/2000 dwar il-proċeduri għall-insolvenzaIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 1346/2000 tad-29 ta' Mejju 2000 dwar il-proċeduri ta' l-insolvenza[1], u b'mod partikolari l-Artikolu 45 tiegħu,Wara li kkunsidra l-proposta mill-Kummissjoni[2],Billi:(1) L-annessi A, B, u C tar-Regolament (KE) Nru 1346/2000 jelenkaw rispettivament id-denominazzjonijiet tal-proċeduri ta' l-insolvenza, tal-proċeduri ta' l-istralċ u l-istralċjarji fil-leġiżlazzjoni nazzjonali ta' l-Istati Membri.(2) Ir-Repubblika Ċeka nnotifikat lill-Kummissjoni fid-29 ta' Awissu 2006, skond l-Artikolu 45 tar-Regolament (KE) Nru 1346/2000, dwar l-emendi għal-listi elenkati fl-Annessi A, B u C ta' dak ir-Regolament.(3) Id-Danimarka, skond l-Artikoli 1 u 2 tal-Protokoll dwar il-pożizzjoni tad-Danimarka annessa mat-Trattat ta' l-Unjoni Ewropea u t-Trattat li jistabbilixxi l-Komunità Ewropea, m'hijiex qed tipparteċipa fl-adozzjoni ta' dan ir-Regolament, u għalhekk m'hijiex marbuta bih u anqas mhi soġġetta għall-applikazzjoni tiegħu.(4) Ir-Regolament (KE) Nru 1346/2000 għandu għalhekk ikun emendat kif xieraq,ADOTTA DAN IR-REGOLAMENT:Artikolu 1Ir-Regolament (KE) Nru 1346/2000 huwa emendat kif ġej:(1) Fl-Anness A, il-proċeduri ta' l-insolvenza relatati mar-Repubblika Ċeka huma sostitwiti b'li ġej:"ČESKÁ REPUBLIKA- Konkurs- Reorganizace- Oddlužení"(2) Fl-Anness B, il-proċeduri ta' l-istralċ relatati mar-Repubblika Ċeka huma sostitwiti b'li ġej:"ČESKÁ REPUBLIKA- Konkurs"(3) Fl-Anness C, il-proċeduri ta' l-istralċjarji relatati mar-Repubblika Ċeka huma sostitwiti b'li ġej:"ČESKÁ REPUBLIKA- Insolvenční správce- Předběžný insolvenční správce- Oddělený insolvenční správce- Zvláštní insolvenční správce- Zástupce insolvenčního správce"Artikolu 2Dan ir-Regolament għandu jidħol fis-seħħ l-għada ta' meta jkun ippubblikat fil- Ġurnal Uffiċjali ta' l-Unjoni Ewropea.Dan ir-Regolament għandu jorbot fl-intier tiegħu u jkun japplika direttament fl-Istati Membri kollha.Magħmul fi Brussell,Għall-KunsillIl-President [1] ĠU L 160, 30.6.2000, p 1. Ir-Regolament kif emendat l-aħħar bir-Regolament (KE) Nru 694/2006 (ĠU L 121 tas-6.5.2006 p. 1-13).[2] ĠU C , , p..